การศึกษาค้นคว้าครั้งนี้ มีวัตถุประสงค์เพื่อศึกษาและเปรียบเทียบความสัมพันธ์ระหว่างโรงเรียนกับชุมชนของโรงเรียนมัธยมศึกษาในจังหวัดฉะเชิงเทรา จำแนกตามขนาดของโรงเรียนและกลุ่มของคณะกรรมการสถานศึกษาขั้นพื้นฐาน
	กลุ่มตัวอย่างที่ใช้ในการศึกษาค้นคว้าครั้งนี้ ได้แก่ คณะกรรมการสถานศึกษาขั้นพื้นฐานของโรงเรียนมัธยมศึกษาในจังหวัดฉะเชิงเทรา ปีการศึกษา 2545 จำนวน 28 โรงเรียน 325 คน  เครื่องมือที่ใช้เป็นแบบสอบถามสำรวจรายการ และแบบสอบถามมาตราส่วนประมาณค่า  
การวิเคราะห์ข้อมูลใช้สถิติ ร้อยละ ค่าเฉลี่ย ส่วนเบี่ยงเบนมาตรฐาน วิธีการทดสอบสมมติฐาน
ด้วยการวิเคราะห์ความแปรปรวนทางเดียว (one-way ANOVA) และการทดสอบค่า ที 
(t-test independent)
	ผลการศึกษาค้นคว้าครั้งนี้ พบว่า ความสัมพันธ์ระหว่างโรงเรียนกับชุมชนของโรงเรียนมัธยมศึกษาในจังหวัดฉะเชิงเทรา อยู่ในระดับปานกลาง เมื่อเปรียบเทียบความสัมพันธ์ระหว่าง
โรงเรียนกับชุมชน พบว่า โรงเรียนที่มีขนาดและกลุ่มของคณะกรรมการสถานศึกษาขั้นพื้นฐานต่างกันมีความสัมพันธ์ระหว่างโรงเรียนกับชุมชนไม่แตกต่างกัน  
	ข้อเสนอแนะจากการศึกษาค้นคว้า คือ คณะกรรมการสถานศึกษาขั้นพื้นฐานควรได้รับ
การเสริมสร้างความรู้เกี่ยวกับบทบาทหน้าที่ จะช่วยส่งเสริมให้ความสัมพันธ์ระหว่างโรงเรียนกับชุมชนดีขึ้น จนสามารถพัฒนาการศึกษาให้สอดคล้องกับความต้องการของท้องถิ่นอย่างแท้จริง

