การวิจัยครั้งนี้ มีวัตถุประสงค์เพื่อศึกษาการบริหารงานบุคคลในสถานศึกษาขั้นพื้นฐาน   สังกัดสำนักงานเขตพื้นที่การศึกษาฉะเชิงเทรา  เขต  2  กลุ่มตัวอย่างในการวิจัย ได้แก่ผู้บริหารสถานศึกษา 118  คนและครู 317  คน  เครื่องมือที่ใช้ในการวิจัย  คือ  แบบสอบถาม  วิเคราะห์ข้อมูลโดยใช้ค่าร้อยละ  ค่าเฉลี่ย  ส่วนเบี่ยงเบนมาตรฐาน   การทดสอบค่าที  ( t ? test)  และการวิเคราะห์ความแปรปรวนทางเดียว (One ? way  ANOVA)  
	ผลการวิจัยพบว่า
	1. 	การบริหารงานบุคคลในสถานศึกษาขั้นพื้นฐาน  โดยรวมอยู่ในระดับปานกลาง      เมื่อพิจารณารายด้าน  พบว่าด้านการวางแผนอัตรากำลังและการกำหนดตำแหน่ง  ด้านการสรรหาและบรรจุแต่งตั้ง  และด้านการเสริมสร้างประสิทธิภาพในการปฏิบัติราชการ   อยู่ในระดับมาก   ด้านวินัยและการรักษาวินัย  อยู่ในระดับปานกลาง   และด้านออกจากราชการ  อยู่ในระดับน้อย
	2. 	เปรียบเทียบความคิดเห็นของผู้บริหารและครูเกี่ยวกับการบริหารงานบุคคลในสถานศึกษาขั้นพื้นฐาน  จำแนกตามตำแหน่ง   แตกต่างกันอย่างมีนัยสำคัญทางสถิติ  (P < .05)
	3. 	เปรียบเทียบความคิดเห็นของผู้บริหารและครู  เกี่ยวกับการบริหารงานบุคคลในสถานศึกษาขั้นพื้นฐาน  จำแนกตามอายุราชการ   ไม่แตกต่างกัน
	4.  	เปรียบเทียบความคิดเห็นของผู้บริหารและครูเกี่ยวกับการบริหารงานบุคคลในสถานศึกษาขั้นพื้นฐาน จำแนกตามขนาดโรงเรียน  แตกต่างกันอย่างมีนัยสำคัญทางสถิติ  (P < .05)
