การวิจัยเรื่องการศึกษาความสัมพันธ์ระหว่างภาวะผู้นำการเปลี่ยนแปลงของผู้บริหารสถานศึกษาและประสิทธิผลการบริหารงานของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2 มีวัตถุประสงค์เพื่อศึกษาความสัมพันธ์ระหว่างภาวะผู้นำการเปลี่ยนแปลงของผู้บริหารสถานศึกษาและประสิทธิผลการบริหารงานของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2 กลุ่มตัวอย่างที่ใช้ในการวิจัยได้แก่  ผู้บริหาร  จำนวน  96  คน  และครู  จำนวน  305  คน ในสังกัดสำนักงานเขตพื้นที่การศึกษาชลบุรี เขต 2  เครื่องมือที่ใช้ในการเก็บข้อมูลเพื่อการวิจัยเป็นแบบสอบถามมาตราส่วนประมาณค่า  5  ระดับ  สถิติที่ใช้ในการรวบรวมข้อมูล  ได้แก่  ค่าร้อยละ ค่าเฉลี่ย  ( )  ค่าส่วนเบี่ยงเบนมาตรฐาน  (S.D.)  และค่าสัมประสิทธิ์สหสัมพันธ์แบบเพียร์สัน(Pearson?s Product Moment Correlation  ( ) 
	ผลการวิจัย พบว่า
	1.  ภาวะผู้นำการเปลี่ยนแปลงของผู้บริหารสถานศึกษา สังกัดสำนักงานเขตพื้นที่การศึกษาชลบุรี  เขต 2 โดยรวม  อยู่ในระดับมาก  เมื่อพิจารณาเป็นรายด้าน  พบว่า อยู่ในระดับมากทุกด้าน   เมื่อเรียงลำดับจากมากไปน้อย  ได้แก่  ด้านการสร้างแรงบันดาลใจ  ด้านการมีอิทธิพลอย่างมีอุดมการณ์  ด้านการกระตุ้นทางปัญญา  และด้านการคำนึงถึงความเป็นปัจเจกบุคคล 
	2.  ประสิทธิผลในการบริหารงานของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 2 โดยรวม  อยู่ในระดับมาก  เมื่อพิจารณาเป็นรายด้าน  พบว่า  อยู่ในระดับมากทุกด้าน  โดยเรียงลำดับจากมากไปน้อย  ได้แก่  ด้านการบริหารงบประมาณ  ด้านการบริหารทั่วไป  ด้านการบริหารงานบุคคล  และด้านการบริหารวิชาการ 
 	3.  ภาวะผู้นำการเปลี่ยนแปลงของผู้บริหารสถานศึกษามีความสัมพันธ์กับประสิทธิผล    การบริหารงานของสถานศึกษาขั้นพื้นฐาน อย่างมีนัยสำคัญทางสถิติที่ระดับ  0.05  ซึ่งเป็นไปตามสมมุติฐานที่ตั้งไว้  มีความสัมพันธ์กันในทางบวกและอยู่ในระดับสูง  ( = 0.82)
