การวิจัยครั้งนี้มีวัตถุประสงค์เพื่อศึกษาระดับการมีส่วนร่วม,  ปัจจัยที่ส่งผลต่อการ    มีส่วนร่วม  ตลอดจนปัญหาและอุปสรรคต่อการมีส่วนร่วมของชาวประมงพื้นบ้านในการอนุรักษ์ทรัพยากรชายฝั่ง : บริเวณปากแม่น้ำบางปะกง  กลุ่มตัวอย่างที่ใช้ในการวิจัยครั้งนี้คือ ชาวประมงพื้นบ้านซึ่งอาศัยในพื้นที่ชายฝั่งบริเวณปากแม่น้ำบางปะกงและบริเวณพื้นที่เกี่ยวเนื่อง เป็นระยะเวลาไม่ต่ำกว่า 1 ปี จำนวน 232 คน 
	เครื่องมือที่ใช้ในการวิจัยเป็นแบบสอบถาม นำข้อมูลที่ได้มาวิเคราะห์โดยใช้          ค่าความถี่, ร้อยละ, ค่าเฉลี่ย, ค่าเบี่ยงเบนมาตรฐาน  และการถดถอยพหุคูณแบบ Stepwise      ผลการวิจัยสรุปว่า
1.	ชาวประมงพื้นบ้าน บริเวณปากแม่น้ำบางปะกง มีส่วนร่วมในการอนุรักษ์     ทรัพยากรชายฝั่งอยู่ในระดับน้อย
2.	ปัจจัยที่ส่งผลต่อการมีส่วนร่วมของชาวประมงพื้นบ้าน ในการอนุรักษ์ทรัพยากร  ชายฝั่ง : บริเวณปากแม่น้ำบางปะกง ได้แก่ อายุ,  ความรู้เรื่องการอนุรักษ์ทรัพยากรชายฝั่ง,      สถานภาพทางสังคม, จำนวนสมาชิกในครัวเรือน, เพศ และรายได้ 
3.	ปัญหาและอุปสรรคต่อการมีส่วนร่วมของชาวประมงพื้นบ้านในการอนุรักษ์ทรัพยากรชายฝั่ง คือ เจ้าหน้าที่ของรัฐขาดการประชาสัมพันธ์โครงการอย่างจริงจัง รวมทั้ง         ชาวประมงพื้นบ้านมีภาระหนี้สินที่ต้องรับผิดชอบ จึงมีเวลาและโอกาสน้อยที่จะออกมาร่วมกิจกรรมการมีส่วนร่วมต่าง ๆ ได้
