     การศึกษาแนวทางการดำเนินงานประกันคุณภาพการศึกษาของสถานศึกษาขั้นพื้นฐานในสังกัดกรุงเทพมหานคร   มีวัตถุประสงค์เพื่อศึกษาปัญหา  แนวทาง  เปรียบเทียบปัญหาและเปรียบเทียบแนวทางการดำเนินงานประกันคุณภาพการศึกษาภายในของสถานศึกษาขั้นพื้นฐาน    ในสังกัดกรุงเทพมหานคร     โดยเก็บข้อมูลจากกลุ่มตัวอย่างคือผู้บริหารสถานศึกษาขั้นพื้นฐานสังกัดกรุงเทพมหานครที่ปฏิบัติงานปีการศึกษา  2545  จำนวน  205  คน  เครื่องมือที่ใช้เป็นแบบสอบถามแบบ
มาตราส่วนประมาณค่า (Rating  Scale)
            ผลการวิจัยพบว่า  ในด้านแนวทางการดำเนินงาน ตามขั้นตอนการดำเนินงานทั้ง  8  ขั้นประกอบ
ด้วย  1. การจัดระบบบริหารและสารสนเทศ 2. การพัฒนามาตรฐานการศึกษา  3.  การจัดทำแผนพัฒนาคุณภาพการศึกษา 4.  การดำเนินงานตามแผนพัฒนาคุณภาพการศึกษา     5. การตรวจสอบและทบทวนคุณภาพการศึกษา  6. การประเมินคุณภาพการศึกษา 7. การรายงานคุณภาพการศึกษาประจำปี    8. การผดุงระบบการประกันคุณภาพการศึกษา    โดยภาพรวมอยู่ในระดับมากทุกขั้นตอน    ในด้านปัญหาการดำเนินการทั้ง   8   ขั้นตอน    โดย  ภาพรวมอยู่ในระดับน้อย , ด้านการเปรียบเทียบสภาพการดำเนินงาน  พบว่า     วุฒิการศึกษาของผู้บริหารต่างกัน    จะมีการดำเนินงานประกันคุณภาพการศึกษาภายในต่างกัน                                                                         
ส่วนขนาดโรงเรียนต่างกัน       ประสบการณ์ต่างกัน  มีการดำเนินงานไม่ต่างกัน  
 

 ด้านการเปรียบเทียบปัญหาการดำเนินงานประกันคุณภาพการศึกษาภายใน  ทั้งขนาดโรงเรียนวุฒิ     การศึกษาของผู้บริหาร  ประสบการณ์ของผู้บริหาร  พบว่าไม่มีความแตกต่างกัน
