การวิจัยครั้งนี้เป็นการศึกษาความพึงพอใจของครูในการปฏิบัติงานของคณะกรรมการสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1  และเพื่อเปรียบเทียบความพึงพอใจของครูในการปฏิบัติงานของคณะกรรมการสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1  จำแนกตามวุฒิการศึกษาและประสบการณ์ในการปฏิบัติงาน   
กลุ่มตัวอย่างที่ใช้ในการวิจัยคือ ครูผู้สอนในสถานศึกษาขั้นพื้นฐาน  สังกัดสำนักงาน
เขตพื้นที่การศึกษาฉะเชิงเทรา  เขต 1 จำนวน  260  คน  เครื่องมือที่ใช้ในการวิจัยเป็นแบบมาตราส่วนประมาณค่า  5  ระดับ สถิติที่ใช้ในการวิเคราะห์ข้อมูล  ได้แก่  ค่าร้อยละ  ค่าเฉลี่ย  ค่าเบี่ยงเบน
มาตรฐาน  และการทดสอบที  (ค่า t-test)
ผลการวิจัยสรุปได้ดังนี้ :- 
	ความพึงพอใจของครูในการปฏิบัติงานของคณะกรรมการสถานศึกษาขั้นพื้นฐานฉะเชิงเทรา  เขต  1  ในภาพรวม  4  ด้าน  อยู่ในระดับปานกลาง  เมื่อพิจารณาเป็นรายด้าน  พบว่า  ทุกด้านอยู่ในระดับปานกลาง   เรียงลำดับดังนี้   ด้านวิชาการ   ด้านบริหารทั่วไป  ด้านงบประมาณ  และด้านบุคลากร 
	เปรียบเทียบความพึงพอใจของครูในการปฏิบัติงานของคณะกรรมการสถานศึกษา        ขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1  จำแนกตามวุฒิการศึกษา  
ในภาพรวม  4  ด้าน  และเป็นรายด้านไม่แตกต่างกัน
 
 		เปรียบเทียบความพึงพอใจของครูในการปฏิบัติงานของคณะกรรมการสถานศึกษา         ขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 1  จำแนกตามประสบการณ์
ในการปฏิบัติงาน  ในภาพรวม  4 ด้าน และเป็นรายด้านแตกต่างกัน   ยกเว้น  ด้านวิชาการ
ไม่แตกต่างกัน
