การวิจัยครั้งนี้มีจุดประสงค์เพื่อศึกษาสภาพปัญหา เปรียบเทียบสภาพปัญหาและเสนอแนวทางการพัฒนางานวิชาการ  ของโรงเรียนสังกัดการศึกษาขั้นพื้นฐาน  ในจังหวัดสมุทรปราการ กลุ่มตัวอย่างที่ใช้ในการศึกษาครั้งนี้  ได้แก่ ข้าราชการครูในโรงเรียนประถมศึกษา สังกัดสำนักงานการประถมศึกษาจังหวัดสมุทรปราการ จำนวน 349  คน  เครื่องมือที่ใช้ในการวิจัยเป็นแบบสอบถาม แบบประมาณค่าเกี่ยวกับสภาพปัญหาการนิเทศงานวิชาการในโรงเรียนระดับการศึกษาขั้นพื้นฐานในจังหวัดสมุทรปราการครอบคลุมเนื้อหา 4 ด้าน คือ 1. ด้านหลักสูตรและการนำหลักสูตรไปใช้  
2. ด้านการจัดกิจกรรมการเรียนการสอน 3. ด้านการสร้างและการใช้สื่อการเรียนการสอน 4. ด้านการวัดและประเมินผลการเรียนการสอน  สถิติที่ใช้  ได้แก่  ค่าเฉลี่ย  ค่าเบี่ยงเบนมาตรฐาน  สถิติ (t ? test)  และการวิเคราะห์ความแปรปรวนทางเดียว (One - way Anova) ผลการวิจัยพบว่า
               1. สภาพปัญหาการดำเนินงานวิชาการของโรงเรียนระดับการศึกษาขั้นพื้นฐาน ในจังหวัดสมุทรปราการอยู่ในระดับปานกลาง
               2.  ข้าราชการครู  เพศต่างกัน  มีความเห็นต่อปัญหาการนิเทศด้านวิชาการในโรงเรียนระดับการศึกษาขั้นพื้นฐานในจังหวัดสมุทรปราการแตกต่างกัน ข้าราชการครูที่มีประสบการณ์ที่                                              แตกต่างกันมีความเห็นต่อปัญหาการนิเทศงานวิชาการในโรงเรียนระดับการศึกษาขั้นพื้นฐานในจังหวัดสมุทรปราการ  ไม่แตกต่างกัน ข้าราชการครูปฏิบัติงานในโรงเรียนขนาดต่างกัน มีความเห็นต่อปัญหานิเทศงานวิชาการในโรงเรียนระดับการศึกษาขั้นพื้นฐานในจังหวัดสมุทรปราการแตกต่างกัน
               3.  ผู้บริหารสถานศึกษาและครูผู้สอน  ควรร่วมมือกันหารูปแบบการนิเทศการศึกษา  ที่เกี่ยวข้องกับหลักสูตร การจัดกิจกรรมการเรียนการสอน การจัดทำสื่อการเรียนการสอน การวัดและประเมินผลตามหลักสูตรสถานศึกษา โดยใช้นวัตกรรมที่ทันสมัยเพื่อให้ครูมีความรู้ในเรื่องดังกล่าวมากขึ้น
