  การวิจัยเรื่องทัศนคติและพฤติกรรมการใช้บัตรของผู้ใช้บริการบัตรเครดิตธนาคาร     กรุงศรีอยุธยา จำกัด (มหาชน) ในเขตจังหวัดชลบุรี  มีวัตถุประสงค์เพื่อศึกษาทัศนคติและ            พฤติกรรมการใช้บัตรเครดิต ศึกษาอิทธิพลของปัจจัยส่วนบุคคลที่มีต่อทัศนคติและพฤติกรรมการใช้บัตรเครดิต ศึกษาถึงปัญหาและอุปสรรคการใช้บัตรของผู้ใช้บริการบัตรเครดิต ศึกษาจากจำนวนผู้ใช้บริการบัตรเครดิตของธนาคารกรุงศรีอยุธยา จำกัด (มหาชน) ในจังหวัดชลบุรี 9,794 คน             กลุ่มตัวอย่างจำนวน 381 คน เครื่องมือที่ใช้ในการวิจัยเป็นแบบสอบถามโดยใช้สถิติค่าเฉลี่ย              ส่วนเบี่ยงเบนมาตรฐานและวิเคราะห์การถดถอยพหุคูณ  

                    ผลการวิจัยพบว่าผู้ใช้บริการบัตรเครดิตมีทัศนคติต่อบัตรเครดิตอยู่ในระดับปานกลาง มีทัศนคติด้านการยอมรับในระดับสูง มีทัศนคติด้านความสะดวกความจำเป็นและทัศนคติ           ด้านความฟุ่มเฟือยอยู่ในระดับปานกลาง ในขณะที่ผู้ใช้บริการบัตรเครดิตมีพฤติกรรมการใช้จ่าย        บัตรเครดิตอยู่ในระดับปานกลาง มีพฤติกรรมการใช้จ่ายเพื่อตอบสนองความต้องการด้านร่างกาย   สูงสุด รองลงมาคือด้านจิตใจและด้านสังคม  ทั้งนี้ปัจจัยด้านอายุ อาชีพ ระดับการศึกษา สถานภาพและรายได้มีอิทธิพลต่อทัศนคติและพฤติกรรมการใช้บัตรเครดิต ในขณะที่ปัจจัยด้านเพศไม่มีอิทธิพลต่อทัศนคติและพฤติกรรมการใช้บัตรเครดิต  ปัญหาที่ผู้ใช้บริการบัตรเครดิตธนาคารกรุงศรีอยุธยา จำกัด (มหาชน) ในเขตจังหวัดชลบุรี ที่พบมากที่สุดคือแถบแม่เหล็กบนบัตรเสีย การคิดค่าธรรมเนียมและการปฏิเสธจากร้านค้าในการรับบัตรเครดิต  ซึ่งผลจากการวิจัยพบว่าผู้ใช้บริการบัตรเครดิต       มีทัศนคติและพฤติกรรมต่อบัตรเครดิตในระดับปานกลาง ถือว่าบัตรเครดิตมีประโยชน์ในเชิงบวก
