การวิจัยครั้งนี้มีวัตถุประสงค์เพื่อศึกษาความสัมพันธ์ระหว่างบทบาทของผู้บริหารสถานศึกษากับการดำเนินการประกันคุณภาพภายในสถานศึกษา สังกัดสำนักงานเขตพื้นที่การศึกษาประถมศึกษาฉะเชิงเทรา  เขต  2  
	กลุ่มตัวอย่างของการวิจัย คือ ผู้บริหารสถานศึกษาและครูผู้สอนในสถานศึกษาขั้นพื้นฐาน สังกัดสำนักงานเขตพื้นที่การศึกษาฉะเชิงเทรา เขต  2  จำนวน  286  คน  เครื่องมือที่ใช้เป็นแบบสอบถามมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล  ได้แก่  ค่าร้อยละ ค่าเฉลี่ย  ค่าส่วนเบี่ยงเบนมาตรฐาน  และค่าสัมประสิทธิ์สหสัมพันธ์แบบเพียร์สัน
	ผลการวิจัยพบว่า 
	1.  บทบาทของผู้บริหารสถานศึกษาในการดำเนินการประกันคุณภาพภายในสถานศึกษาโดยรวมอยู่ในระดับมาก  เมื่อพิจารณารายด้านพบว่า  บทบาทด้านการให้คำปรึกษามีค่าเฉลี่ยระดับมากที่สุด  ส่วนด้านภาวะผู้นำ  ด้านการส่งเสริม  ด้านการอำนวยความสะดวก  ด้านการกำกับดูแล  อยู่ในระดับมากตามลำดับ  
	2.  การดำเนินการประกันคุณภาพภายในสถานศึกษา  สังกัดสำนักงานเขตพื้นที่การศึกษาประถมศึกษาฉะเชิงเทรา  เขต  2  โดยรวมอยู่ในระดับมากเรียงค่าเฉลี่ยจากมากไปหาน้อยตามลำดับคือด้านการดำเนินการตามแผนพัฒนาคุณภาพการศึกษา  ด้านการทำแผนพัฒนามาตรฐานการศึกษา  ด้านการจัดระบบบริหารและสารสนเทศ  ด้านการผดุงระบบประกันคุณภาพ  ด้านการรายงานคุณภาพประจำปี  ด้านการพัฒนามาตรฐานการศึกษา  ด้านการตรวจสอบและทบทวนคุณภาพการศึกษา  ด้านการประเมินคุณภาพการศึกษา
	3.  ความสัมพันธ์ระหว่างบทบาทของผู้บริหารสถานศึกษากับการดำเนินการประกันคุณภาพภายในสถานศึกษา  มีความสัมพันธ์กันในทางบวกระดับสูง  อย่างมีนัยสำคัญทางสถิติที่ระดับ .05
