  การวิจัยครั้งนี้มีวัตถุประสงค์  1)  เพื่อศึกษาพฤติกรรมความเป็นผู้นำทางวิชาการ
ของผู้บริหารสถานศึกษาเอกชน  จังหวัดสมุทรปราการ  2)  เพื่อเปรียบเทียบความคิดเห็นของ
ผู้บริหารสถานศึกษาและครูเกี่ยวกับพฤติกรรมความเป็นผู้นำทางวิชาการของผู้บริหารสถานศึกษาเอกชน  จังหวัดสมุทรปราการ  
                กลุ่มตัวอย่าง  ได้แก่  ผู้บริหารสถานศึกษา  จำนวน 48 คน   ครู  จำนวน  330 คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5  ตัวเลือก วิเคราะห์ข้อมูลโดยใช้โปรแกรมสำเร็จรูป สถิติที่ใช้ได้แก่  ค่าความถี่  ร้อยละ  ค่าเฉลี่ย  ค่าเบี่ยงเบนมาตรฐานและสถิติทดสอบที่ (t-test)
                การวิจัยครั้งนี้ปรากฏผลว่า  
    	    1)  ความคิดเห็นของผู้บริหารและครูสถานศึกษาเอกชนจังหวัดสมุทรปราการ 
เกี่ยวกับพฤติกรรมความเป็นผู้นำทางวิชาการของผู้บริหารสถานศึกษาเอกชนจังหวัดสมุทรปราการอยู่ในระดับมาก
                2)  ผู้บริหารและครูสถานศึกษาเอกชนจังหวัดสมุทรปราการ  มีความคิดเห็น
เกี่ยวกับพฤติกรรมความเป็นผู้นำทางวิชาการของผู้บริหารสถานศึกษาเอกชนจังหวัดสมุทรปราการแตกต่างกัน
