การวิจัยนี้  มีวัตถุประสงค์เพื่อศึกษาการบริหารโรงเรียนวิถีพุทธดีเด่นและวิถีพุทธทั่วไปของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3 และเปรียบเทียบการบริหารโรงเรียนวิถีพุทธดีเด่นและวิถีพุทธทั่วไป  ในด้านกายภาพ  ด้านกิจกรรมพื้นฐานวิถีชีวิต  ด้านการเรียนการสอน  ด้านบรรยากาศและปฏิสัมพันธ์  และด้านการบริหารจัดการ  ซึ่งกลุ่มตัวอย่างที่ใช้ในการศึกษาวิจัยครั้งนี้เป็นผู้บริหารและครูผู้รับผิดชอบโครงการโรงเรียนวิถีพุทธ  จำนวน 170  คน โดยใช้วิธีการสุ่มแบบเจาะจง เครื่องมือที่ใช้ในการเก็บรวบรวมข้อมูลเป็นแบบสอบถามแบบมาตราส่วนประมาณค่า  5  ระดับ  และแสดงข้อคิดเห็นและข้อเสนอแนะเพิ่มเติม  ในการวิเคราะห์ข้อมูลใช้คอมพิวเตอร์โปรแกรมสำเร็จรูป  เพื่อคำนวณหาค่าเฉลี่ยเลขคณิต  ค่าเบี่ยงเบนมาตรฐาน  และการทดสอบค่าที  
	ผลการวิจัย  พบว่า  การบริหารโรงเรียนวิถีพุทธดีเด่นและวิถีพุทธทั่วไปของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 3  ด้านกายภาพ  ด้านกิจกรรมพื้นฐานวิถีชีวิต  ด้านการเรียนการสอน  ด้านบรรยากาศและปฏิสัมพันธ์  และด้านการบริหารจัดการอยู่ในระดับมากทุกด้าน โดยด้านที่มากที่สุดได้แก่ด้าน ด้านบรรยากาศและปฏิสัมพันธ์   การเปรียบเทียบการบริหารโรงเรียนวิถีพุทธดีเด่น กับโรงเรียนวิถีพุทธทั่วไป ของสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 3  ทุกด้าน แตกต่างกันอย่างมีนัยสำคัญทางสถิติที่ระดับ .05 (p < .05) 
