การวิจัยครั้งนี้  มีวัตถุประสงค์เพื่อศึกษาสภาพการดำเนินงาน  เปรียบเทียบ             การดำเนินงาน  และเสนอแนวทางดำเนินงานเพื่อรองรับการประกันคุณภาพภายในสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต  3 โดยจำแนกตามขนาดของสถานศึกษา  กลุ่มตัวอย่างที่ใช้ในการวิจัย  คือ  ผู้บริหารสถานศึกษา  ครูวิชาการ  และครูผู้สอน  ในสถานศึกษาขั้นพื้นฐาน  80  แห่ง  จำนวน  240  คน  เครื่องมือที่ใช้ในการวิจัยเป็นแบบสอบถามแบบมาตราส่วนประมาณค่า  5  ระดับ  มีค่าความเชื่อมั่น  0.98  สถิติที่ใช้ในการวิเคราะห์ข้อมูล  คือ  ความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน  และการทดสอบค่าเอฟ 
ผลการวิจัย  พบว่า  สภาพการดำเนินงานในภาพรวมและรายด้านทั้ง  8 ด้าน              อยู่ในระดับมาก  และเมื่อเปรียบเทียบการดำเนินงานของสถานศึกษาขนาดเล็ก  ขนาดกลาง  และ  ขนาดใหญ่  พบว่า  ในภาพรวมแตกต่างกันอย่างมีนัยสำคัญทางสถิติที่ระดับ .05  และสถานศึกษาขนาดใหญ่และขนาดกลางมีสภาพการดำเนินงานด้านการดำเนินงานตามแผนพัฒนาคุณภาพการศึกษา  ด้านการตรวจสอบและทบทวนคุณภาพการศึกษา  ด้านการประเมินคุณภาพการศึกษาด้านการรายงานคุณภาพการศึกษา  แตกต่างกันอย่างมีนัยสำคัญทางสถิติที่ระดับ .05  ส่วน       ด้านการผดุงคุณภาพการศึกษา  สถานศึกษาขนาดใหญ่มีสภาพการดำเนินงานแตกต่างกับสถานศึกษาขนาดกลางและขนาดเล็กอย่างมีนัยสำคัญทางสถิติที่ระดับ .05 ส่วนด้านอื่นๆ แตกต่างกันอย่างไม่มีนัยสำคัญทางสถิติที่ระดับ .05
