  การวิจัยครั้งนี้มีวัตถุประสงค์เพื่อศึกษาและเปรียบเทียบคุณลักษณะของผู้บริหารมืออาชีพ
ตามความคิดเห็นของผู้บริหารและครู  สังกัดสำนักงานเขตพื้นที่การศึกษาฉะเชิงเทรา เขต 1  จำแนกตามเพศ  วุฒิการศึกษา และอายุ  กลุ่มตัวอย่างที่ใช้ในการวิจัย ได้แก่  ผู้บริหารและครูในสถานศึกษาขั้นพื้นฐาน จำนวน 280 คน เครื่องมือที่ใช้ในการเก็บรวบรวมข้อมูลการวิจัยครั้งนี้เป็นแบบสอบถามคุณลักษณะของผู้บริหารมืออาชีพเป็นแบบสอบถามมาตราส่วนประมาณค่า (Rating Scale)  5 ระดับ  สถิติที่ใช้ในการวิเคราะห์ข้อมูลได้แก่ ค่าร้อยละ  คะแนนเฉลี่ย  ความเบี่ยงเบนมาตรฐาน  การทดสอบค่าที  และการวิเคราะห์ความแปรปรวนแบบทางเดียว  ทดสอบความแตกต่างระหว่างคู่ด้วยวิธีของเชฟเฟ่  ผลการวิจัยสรุปได้ดังนี้
                1. คุณลักษณะของผู้บริหารมืออาชีพตามความคิดเห็นของผู้บริหารและครู สังกัดสำนักงานเขตพื้นที่การศึกษาฉะเชิงเทรา เขต 1 โดยรวมอยู่ในระดับมาก 
	  2. คุณลักษณะของผู้บริหารมืออาชีพตามความคิดเห็นของผู้บริหารและครู  สังกัดสำนักงานเขตพื้นที่การศึกษาฉะเชิงเทรา เขต 1 จำแนกตามเพศและวุฒิการศึกษา  โดยรวมและรายด้านแตกต่างกันอย่างไม่มีนัยสำคัญทางสถิติที่ระดับ  .05
   3. คุณลักษณะของผู้บริหารมืออาชีพตามความคิดเห็นของผู้บริหารและครู สังกัดสำนักงานเขตพื้นที่การศึกษาฉะเชิงเทรา เขต 1 จำแนกตามอายุ โดยรวมและรายด้านแตกต่างกันอย่างมีนัยสำคัญทางสถิติที่ระดับ  .05  
