         การวิจัยครั้งนี้มีวัตถุประสงค์ ดังนี้ 1) เพื่อสร้างแบบฝึกทักษะการคิดสำหรับนักเรียนชั้นประถมศึกษา        ปีที่ 4  ให้มีประสิทธิภาพ 80/80 2) เพื่อสร้างแบบฝึกโครงงานวิทยาศาสตร์สำหรับนักเรียนชั้นประถมศึกษาปีที่ 4 ให้มีประสิทธิภาพ 80/80 3) เพื่อเปรียบเทียบผลสัมฤทธิ์ทางการเรียนระหว่างก่อนและหลังการใช้แบบฝึกทักษะ          การคิด 4) เพื่อเปรียบเทียบผลสัมฤทธิ์ทางการเรียนระหว่างก่อนและหลังการใช้แบบฝึกโครงงานวิทยาศาสตร์ และ 5) เพื่อเปรียบเทียบคุณภาพโครงงานวิทยาศาสตร์ระหว่างก่อนและหลังการใช้แบบฝึกทักษะการคิดและ แบบฝึกโครงงานวิทยาศาสตร์ กลุ่มตัวอย่างที่ใช้ในการวิจัยครั้งนี้เป็นนักเรียนชั้นประถมศึกษาปีที่ 4 โรงเรียน       บ้านโคกพนมดี อำเภอศรีมโหสถ จังหวัดปราจีนบุรี ภาคเรียนที่ 2 ปีการศึกษา 2553 จำนวน 28 คน ได้มาโดย       การเลือกแบบเจาะจง เครื่องมือ ที่ใช้ในการวิจัยประกอบด้วย 1) แผนการจัดการเรียนรู้แบบฝึกทักษะการคิด        2) แผนการจัดการเรียนรู้แบบฝึกโครงงานวิทยาศาสตร์ 3) แบบทดสอบวัดผลสัมฤทธิ์ทางการเรียน เรื่อง          พืชรอบตัวเรา 4) แบบทดสอบวัดผลสัมฤทธิ์ทางการเรียนเรื่อง พืชสมุนไพร และ 5) แบบประเมินคุณภาพโครงงานวิทยาศาสตร์ สถิติที่ใช้ในการวิเคราะห์ข้อมูล ได้แก่ ค่าเฉลี่ย ส่วนเบี่ยงเบนมาตรฐาน ค่าประสิทธิภาพ         ( E1 /E2 ) สถิติทดสอบที (t-test)
            ผลการวิจัยพบว่า
	1) ผลการทดสอบประสิทธิภาพของแบบฝึกทักษะการคิด มีประสิทธิภาพเท่ากับ 85.42/89.16             2) ผลการทดสอบประสิทธิภาพของแบบฝึกโครงงานวิทยาศาสตร์ มีประสิทธิภาพเท่ากับ 86.74/88.69 3) ผลการเปรียบเทียบผลสัมฤทธิ์ทางการเรียนของผู้เรียนที่เรียนจากแบบฝึกทักษะการคิด ระหว่างก่อนและหลังเรียน พบว่าหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 4) ผลการเปรียบเทียบผลสัมฤทธิ์ทางการเรียน ของผู้เรียนที่เรียนจากแบบฝึกโครงงานวิทยาศาสตร์ ระหว่างก่อนและหลังเรียนพบว่าหลังเรียนสูงกว่าก่อนเรียนอย่างมีนัยสำคัญทางสถิติที่ระดับ .01 5) คุณภาพโครงงานวิทยาศาสตร์หลังการใช้แบบฝึกทักษะการคิดและแบบฝึกโครงงานวิทยาศาสตร์สูงกว่าก่อนใช้อย่างมีนัยสำคัญทางสถิติที่ระดับ .01
