การวิจัยครั้งนี้เป็นการศึกษาปัญหาการรักษาระเบียบวินัยนักเรียนโรงเรียนบ้านมาบไผ่  สังกัดสำนักงานเขตพื้นที่การศึกษาชลบุรี  เขต  1  ตามความคิดเห็นของครูและนักเรียน  จำนวน  3  ด้าน  คือ  ด้านการแต่งกาย  ด้านความประพฤติ  และด้านการปฏิบัติตน  ประชากร  ได้แก่  ครูและนักเรียนในโรงเรียนบ้านมาบไผ่  สังกัดสำนักงานเขตพื้นที่การศึกษาชลบุรี  เขต 1  จำนวน  163  คน  เครื่องมือที่ใช้   คือ   แบบสอบถาม  มาตราส่วนประมาณค่า  5  ระดับ  สถิติที่ใช้ได้แก่  คะแนนเฉลี่ยและค่าเบี่ยงเบนมาตรฐาน  
	ผลการวิจัยพบว่า ปัญหาการรักษาระเบียบวินัยนักเรียนโรงเรียนบ้านมาบไผ่ สังกัดสำนักงานเขตพื้นที่การศึกษาชลบุรี  เขต  1  ตามความคิดเห็นของครูและนักเรียน  ในภาพรวม  3  ด้าน  อยู่ในระดับน้อย  เมื่อพิจารณารายด้านพบว่า  ทุกด้านอยู่ในระดับน้อย  เรียงลำดับดังนี้  ด้านการแต่งกาย  ด้านความประพฤติ  และด้านการปฏิบัติตน
