     การศึกษาวิจัยเรื่อง ภาพลักษณ์ของสำนักงานทรัพย์สินส่วนพระมหากษัตริย์และความ
พึงพอใจในทัศนะของผู้เช่าที่อาศัยอยู่ในพื้นที่ในจังหวัดฉะเชิงเทรา เป็นการวิจัยเชิงสำรวจ (survey research) มีวัตถุประสงค์เพื่อศึกษาภาพลักษณ์ของสำนักงานทรัพย์สินส่วนพระมหากษัตริย์ และความพึงพอต่อบริการในทัศนะของผู้เช่าที่อาศัยอยู่ในพื้นที่เช่าในจังหวัดฉะเชิงเทรา ตลอดจนเพื่อศึกษาเปรียบเทียบปัจจัยที่ส่งผลต่อภาพลักษณ์และความพึงพอใจของผู้เช่าที่อาศัยอยู่ในพื้นที่ของสำนักงานทรัพย์สินส่วนพระมหากษัตริย์จังหวัดฉะเชิงเทรา     กลุ่มตัวอย่างที่ใช้ในการวิจัย ได้แก่ 
ผู้เช่าอาคารและที่ดินของสำนักงานทรัพย์สินส่วนพระมหากษัตริย์  จังหวัดฉะเชิงเทรา จำนวน 328 ราย แบ่งออกเป็น 2 ประเภท ได้แก่ ผู้เช่าที่เช่าเพื่ออยู่อาศัยและผู้เช่าที่เช่าเพื่ออยู่อาศัยและหาประโยชน์ เครื่องมือที่ใช้ในการเก็บข้อมูล เป็นแบบสอบถามมาตราส่วนประมาณค่า 5 ระดับ และค่าอำนาจจำแนกรายข้ออยู่ระหว่าง .22-.79 และค่าความเชื่อมั่นเท่ากับ .83 สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ค่าเบี่ยงเบนมาตรฐาน ค่า  t-test  และวิเคราะห์ความแปรปรวนทางเดียว (one way ANOVA)  ผลการศึกษาพบว่า
1. ภาพลักษณ์ของสำนักงานทรัพย์สินส่วนพระมหากษัตริย์ในทัศนะของผู้เช่าอยู่ในระดับปานกลาง  และมีค่าเฉลี่ยสูงในเรื่องของความเหมาะสมของเวลาในการเปิด ? ปิด การให้บริการและความสะดวกสบายของสถานที่ ส่วนค่าเฉลี่ยต่ำสุด  คือ  การแจ้งข่าวสารจากสื่อประชาสัมพันธ์ 
2.  ความพึงพอใจในบริการของเจ้าหน้าที่อยู่ในระดับมาก  ความพึงพอใจในบริการสูงสุด  คือ  เจ้าหน้าที่มีความเชี่ยวชาญในงาน มีความสม่ำเสมอและต่อเนื่องในการบริการ    ความพึงพอใจในบริการต่ำสุด  คือ  การรับรู้การโฆษณาประชาสัมพันธ์
       	3.   การเปรียบเทียบภาพลักษณ์ของสำนักงานทรัพย์สินส่วนพระมหากษัตริย์ของผู้เช่า จำแนกตาม อายุ  ระดับการศึกษา  รายได้เฉลี่ยต่อเดือน  และลักษณะการเช่าต่างกันจะมีความ  แตกต่างกันอย่างมีนัยสำคัญทางสถิติที่ระดับ  .05  
4.   การเปรียบเทียบความพึงพอใจในการมารับบริการของสำนักงานทรัพย์สินส่วนพระมหากษัตริย์ของผู้เช่า จำแนกตามอาชีพ  ลักษณะการเช่า  และประเภทการเช่าต่างกันจะมีความ  แตกต่างกันอย่างมีนัยสำคัญทางสถิติที่ระดับ  .05 	
