การวิจัยครั้งนี้มีวัตถุประสงค์  เพื่อศึกษาความรู้  ทัศนคติ  และพฤติกรรมด้านความปลอดภัยของพนักงานฝ่ายผลิต     เพื่อศึกษาปัญหาการเกิดอุบัติเหตุจากการปฏิบัติงานของพนักงานฝ่ายผลิต  เพื่อสร้างยุทธศาสตร์การพัฒนาพฤติกรรมของพนักงานฝ่ายผลิตในด้านความปลอดภัยในการทำงาน  กลุ่มตัวอย่าง   2  กลุ่ม  คือพนักงานฝ่ายผลิต   จำนวน   107   คน   และหัวหน้างานแต่ละแผนก จำนวน  8  คน  การวิจัยครั้งนี้เป็นการวิจัยเชิงปริมาณ    และเชิงคุณภาพโดยมีขั้นตอนในการวิจัย     คือการศึกษาสภาพปัญหาพฤติกรรมความปลอดภัยในการปฏิบัติงานในแต่ละด้าน  และข้อเสนอแนะการแก้ปัญหาการวิเคราะห์ข้อมูล การค้นหายุทธศาสตร์การทดลองนำแผนยุทธศาสตร์ที่ได้ไปใช้   และประเมินผลการพัฒนาพฤติกรรมความปลอดภัยในการปฏิบัติงานเครื่องมือที่ใช้เป็นแบบสอบถาม และแนวทางการสนทนากลุ่ม สถิติที่นำมาใช้ในการวิเคราะห์ข้อมูล คือ ค่าร้อยละ ค่าเฉลี่ย            ส่วนเบี่ยงเบนมาตรฐาน  การทดสอบค่าที  (t -  test  independent)  และค่าเอฟ   (F ? test)
	ผลการวิจัย พบว่า ปัญหาความเสี่ยงต่อการเกิดอุบัติเหตุขณะปฏิบัติงานของพนักงาน     ฝ่ายผลิต คือการไม่สวมใส่อุปกรณ์ป้องกันอันตรายขณะปฏิบัติงาน การไม่ปฏิบัติตามกฎระเบียบ  ความปลอดภัยในการปฏิบัติงานแผนยุทธศาสตร์ที่ได้ คือโครงการส่งเสริมรณรงค์การสวมใส่อุปกรณ์ป้องกันความปลอดภัยขณะปฏิบัติงาน โดยวิธีการจัดบอร์ดการประชาสัมพันธ์เผยแพร่ข้อมูลข่าวสารและรณรงค์กิจกรรม 5 ส. การปลุกจิตสำนึกให้มีทัศนคติที่ดีให้ความสำคัญต่อความปลอดภัย           ในการปฏิบัติงานอย่างสม่ำเสมอหลังการใช้แผนยุทธศาสตร์ พบว่า ยุทธศาสตร์ที่นำมาใช้มีผลทำให้         การพัฒนาพฤติกรรมความปลอดภัยของพนักงานฝ่ายผลิตดีขึ้น และอุบัติเหตุขณะปฏิบัติงานลดลงเฉลี่ยร้อยละ  85.97   หลังจากการใช้แผนยุทธศาสตร์
