การวิจัยครั้งนี้มีวัตถุประสงค์ เพื่อศึกษาความคิดเห็นและนำเสนอรูปแบบของการมีส่วนร่วมในการบริหารของคณะกรรมการสถานศึกษาในสถานศึกษาขั้นพื้นฐาน  สังกัดกรุงเทพมหานคร  ตามอำนาจหน้าที่ที่กำหนดไว้ในระเบียบกรุงเทพมหานคร  ว่าด้วยคณะกรรมการโรงเรียน  สังกัดกรุงเทพมหานคร   พ.ศ. 2543   กลุ่มตัวอย่างที่ใช้ในการวิจัยคือ  ประธานและเลขานุการคณะกรรมการสถานศึกษาในสถานศึกษาขั้นพื้นฐาน สังกัดกรุงเทพมหานคร  ในปีการศึกษา  2545  จำนวน  313 โรงเรียน  จำนวน 540 คน    เครื่องมือที่ใช้ในการรวบรวมข้อมูล ได้แก่ แบบสอบถามมาตราส่วนประมาณค่าและแบบสอบถามปลายเปิด   สถิติที่ใช้ในการวิเคราะห์ข้อมูล  ได้แก่   ร้อยละ  ค่าเฉลี่ย  ค่าเบี่ยงเบนมาตรฐาน   ผลการวิจัยสรุปได้ดังนี้
1.	ความคิดเห็นของคณะกรรมการสถานศึกษาเกี่ยวกับการมีส่วนร่วมในการบริหารในสถาน
ศึกษาขั้นพื้นฐาน  สังกัดกรุงเทพมหานคร  ตามอำนาจหน้าที่ 8 ด้านโดยภาพรวมของโรงเรียนทั้ง  3  ขนาด
อยู่ในระดับมาก    เมื่อพิจารณาแต่ละอำนาจหน้าที่พบว่า  ด้านที่มีค่าเฉลี่ยสูงสุดคือ ให้มีอำนาจหน้าที่อื่นตามที่ผู้มีอำนาจแต่งตั้งมอบหมาย   ด้านที่มีค่าเฉลี่ยรองลงมาคือ ให้คำปรึกษาแนะนำในการพัฒนาโรงเรียน 
 ด้านที่มีค่าเฉลี่ยต่ำสุดคือ  แต่งตั้งคณะอนุกรรมการเพื่อปฏิบัติตามหน้าที่
2.	ความคิดเห็นของคณะกรรมการสถานศึกษาเกี่ยวกับการมีส่วนร่วมในการบริหารในสถาน
ศึกษาขั้นพื้นฐาน  สังกัดกรุงเทพมหานคร  ตามอำนาจหน้าที่ 8 ด้านจำแนกตามขนาดโรงเรียน  พบว่า
2.1	โรงเรียนขนาดเล็กและโรงเรียนขนาดใหญ่  โดยภาพรวมอยู่ในระดับมาก  ด้านที่มี     
ค่าเฉลี่ยสูงสุดคือ  ให้มีอำนาจหน้าที่อื่นตามที่ผู้มีอำนาจแต่งตั้งมอบหมาย   ด้านที่มีค่าเฉลี่ยรองลงมาคือ
กำกับการดำเนินกิจการของโรงเรียนเกี่ยวกับการจัดทำแผนพัฒนาโรงเรียน ธรรมนูญโรงเรียนการพิจารณาหลักสูตรให้เหมาะสมกับสภาพของท้องถิ่น  การกำหนดที่จะให้ผู้ปกครองปฏิบัติตามเรื่องหนึ่งเรื่องใด  
การจัดกิจกรรมของโรงเรียนและการประกันคุณภาพภายในโรงเรียน  ด้านที่มีค่าเฉลี่ยต่ำสุดคือ  แต่งตั้ง
คณะอนุกรรมการเพื่อปฏิบัติตามหน้าที่
	  2.2   โรงเรียนขนาดกลาง   โดยภาพรวมอยู่ในระดับมาก  ด้านที่มีค่าเฉลี่ยสูงสุดคือให้มีอำนาหน้าที่อื่นตามที่ผู้มีอำนาจแต่งตั้งมอบหมาย  ด้านที่มีค่าเฉลี่ยรองลงมาคือ  ให้คำปรึกษาแนะนำในการพัฒนา
โรงเรียน   ด้านที่มีค่าเฉลี่ยต่ำสุดคือ  จัดหางบประมาณพัฒนาท้องถิ่นและความช่วยเหลือจากแหล่งต่างๆเพื่อสนับสนุนการพัฒนาโรงเรียน
