    การวิจัยครั้งนี้มีวัตถุประสงค์ เพื่อศึกษาและเปรียบเทียบการบริหารหลักสูตรสถานศึกษาของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 3 ตามความคิดเห็นของผู้บริหารและครูผู้สอน  จำแนกตามตำแหน่งและขนาดโรงเรียน
 กลุ่มตัวอย่างที่ใช้ในการวิจัยได้แก่ผู้บริหารสถานศึกษา จำนวน 76 คน และครูผู้สอน 313  คน เครื่องมือที่ใช้ในการวิจัยเป็นแบบสอบถามมาตราส่วนประมาณค่า  5 ระดับ  สถิติที่ใช้ในการวิเคราะห์ข้อมูล ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  ค่า t ? test  ค่า F ? test   และ Scheffe'  
          	 ผลการวิจัยสรุปได้ดังนี้
               1. การบริหารหลักสูตรสถานศึกษาของผู้บริหารสถานศึกษา  สังกัดสำนักงานเขตพื้นที่การศึกษาชลบุรี เขต 3  ตามความเห็นของผู้บริหารสถานศึกษาและครูผู้สอน ในภาพรวมอยู่ในระดับมาก 
        	 2. การเปรียบเทียบการบริหารหลักสูตรสถานศึกษาของผู้บริหารสถานศึกษา สังกัดสำนักงานเขตพื้นที่การศึกษาชลบุรี เขต 3  ตามความคิดเห็นของผู้บริหารและครูผู้สอน จำแนกตามตำแหน่ง
โดยภาพรวมแตกต่างกันอย่างไม่มีนัยสำคัญทางสถิติ  
           3. การเปรียบเทียบการบริหารหลักสูตรสถานศึกษาของผู้บริหารสถานศึกษา สังกัดสำนักงานเขตพื้นที่การศึกษาชลบุรี เขต 3  ตามความคิดเห็นของผู้บริหารและครูผู้สอน จำแนกตามขนาดของโรงเรียนโดยภาพรวมแตกต่างกันอย่างมีนัยสำคัญทางสถิติที่ระดับ .05 เมื่อพิจารณารายด้าน พบว่า การสรุปผลการดำเนินการบริหารจัดการหลักสูตรของสถานศึกษา การกำหนดแผนการบริหารจัดการหลักสูตรของสถานศึกษา และด้านการนิเทศ กำกับ  ติดตามผลการดำเนินการบริหารจัดการหลักสูตร แตกต่างกันอย่างมีนัยสำคัญทางสถิติที่ระดับ .05  นอกนั้นแตกต่างกันอย่างไม่มีนัยสำคัญทางสถิติ
