คู่มือการพัฒนาหลักสูตรและการสอนสาระการเรียนรู้วิทยาศาสตร์ ช่วงชั้นที่ 1 โรงเรียนบ้านทุ่งส่อหงษา  จัดทำขึ้นเพื่อให้นักเรียน  ครูผู้สอน  ตลอดจนผู้บริหารสถานศึกษาที่รับผิดชอบในการจัดกิจกรรมการเรียนการสอน  ได้ทราบข้อมูลการพัฒนาหลักสูตรและการสอนสาระการเรียนรู้วิทยาศาสตร์ ช่วงชั้นที่ 1 โรงเรียนบ้านทุ่งส่อหงษา  เพื่อใช้เป็นคู่มือในการจัดกิจกรรมการเรียนการสอนให้สอดคล้องกับพระราชบัญญัติการศึกษาแห่งชาติ  หลักสูตรการศึกษาขั้นพื้นฐาน พ.ศ.2544  และหลักสูตรสถานศึกษาโรงเรียนบ้านทุ่งส่อหงษา  การจัดทำคู่มือ  ผู้ศึกษาได้ศึกษาค้นคว้าข้อมูลการพัฒนาหลักสูตรและการสอนสาระการเรียนรู้วิทยาศาสตร์ จากเอกสาร  ตำราศึกษาหลักการเขียนคู่มือจากตำรา  บทความ  งานวิจัย  เอกสารทางวิชาการ  เพื่อให้ได้เนื้อหาครบถ้วนในการจัดทำคู่มือผู้ศึกษาได้จัดทำโครงร่างของคู่มือ  แล้วนำไปให้ผู้เชี่ยวชาญ  จำนวน  5  คน  ตรวจสอบพิจารณาความเหมาะสมในเนื้อหาโครงร่างของคู่มือซึ่งมีความรู้เกี่ยวกับหลักการ  แนวคิด ทฤษฎีของการจัดทำคู่มือ  จากนั้นได้ดำเนินการจัดทำคู่มือการพัฒนาหลักสูตรและการสอนสาระการเรียนรู้วิทยาศาสตร์ ช่วงชั้นที่ 1 โรงเรียนบ้านทุ่งส่อหงษา ตามโครงร่างของคู่มือนั้น  เมื่อได้คู่มือแล้วนำไปให้ผู้เชี่ยวชาญ  จำนวน  20  คน  ตรวจสอบความเป็นไปได้ในการนำคู่มือไปใช้
	คู่มือการพัฒนาหลักสูตรและการสอนสาระการเรียนรู้วิทยาศาสตร์  ช่วงชั้นที่  1  โรงเรียนบ้านทุ่งส่อหงษา  เป็นข้อมูลเกี่ยวกับหลักสูตร  วิธีการสอน  สื่อการสอน  การวัดผลประเมินผล  สาระการเรียนรู้วิทยาศาสตร์  ช่วงชั้นที่ 1 ที่รวบรวมความรู้ด้านวิชาการต่างๆ  ซึ่งสรุปผลการตรวจสอบความเป็นไปได้ของคู่มือการพัฒนาหลักสูตรและการสอนสาระการเรียนรู้วิทยาศาสตร์  ช่วงชั้นที่  1โรงเรียนบ้านทุ่งส่อหงษา  อยู่ในระดับความคิดเห็น  โดยเฉลี่ย  4.44  แสดงว่า  เห็นด้วยสามารถนำไปปฏิบัติได้มาก
