การวิจัยครั้งนี้มีวัตถุประสงค์เพื่อศึกษาคุณภาพชีวิตการทำงานและเปรียบเทียมคุณภาพชีวิตการทำงานของพนักงานโรงงานอุตสาหกรรมในจังหวัดฉะเชิงเทรา จำแนกตาม รายได้ ระดับการศึกษา สถานภาพทางครองครัว ตำแหน่งงาน ประสบการณ์ทำงาน ความสัมพันธ์กับหัวหน้างาน ชั่วโมงการทำงาน และสถานะการเป็นลูกจ้าง กลุ่มตัวอย่างเป็นพนักงานโรงงานอุตสาหกรรมในจังหวัดฉะเชิงเทรา จำนวน 384 คน การวิจัยครั้งนี้เป็นการวิจัยเชิงสำรวจเครื่องมือที่ใช้ในการวิจัยเป็นแบบสอบถามคุณภาพชีวิต แบ่งเป็น 2 ตอน คือ ตอนที่ 1 ข้อมูลส่วนตัวเป็นแบบสอบถามแบบเลือกตอบ และตอนที่ 2 เป็นแบบสอบถามมาตราส่วนประมาณค่าเกี่ยวกับคุณภาพชีวิตการทำงาน 7 ด้าน คือ 1) ด้านการได้รับรายได้ที่เพียงพอและยุติธรรม 2) ด้านการได้รับความยุติธรรมและความเสมอภาคในการทำงาน 3) ด้านการได้ทำงานในสถานที่ทำงานและลักษณะการทำงานที่ปลอดภัยถูกสุขลักษณธและสุขภาพของพนักงาน 4) ด้านการได้รับความก้าวหน้าและความมั่นคงในงาน 5) ด้านการมีส่วนร่วมในการแก้ไขปัญหาและพัฒนาปรับปรุงงาน 6) การมีเวลาว่างที่เพียงพอให้กับชุวิตส่วนตัว และ 7) ด้านการมีโอกาสก้าวหน้าในการศึกาและพัฒนาตนเองด้านร่างกายและจิตใจ
