การวิจัยเรื่องนี้มีวัตถุประสงค์เพื่อศึกษาความรู้ความสามารถการใช้ประโยชน์และ      ความต้องการพัฒนาสมรรถนะด้านคอมพิวเตอร์ของกำนัน ผู้ใหญ่บ้าน อำเภอบางปะกง จังหวัดฉะเชิงเทรา  สมมติฐานของการวิจัย คือ ความรู้พื้นฐานด้านเทคโนโลยีสารสนเทศ ความต้องการพัฒนาความรู้ ด้านเทคโนโลยีสารสนเทศของผู้นำท้องถิ่นแตกต่างกันขึ้นอยู่กับขนาดชุมชน       วุฒิการศึกษา ประสบการณ์ใช้เทคโนโลยีสารสนเทศ  การวิจัยครั้งนี้เป็นการวิจัยเชิงสำรวจ            กลุ่มตัวอย่างได้แก่ กำนัน ผู้ใหญ่บ้าน อำเภอบางปะกง จังหวัดฉะเชิงเทรา  จำนวน 108 คน  เครื่องมือ  ที่ใช้ในการวิจัยเป็นแบบสอบถามมาตราส่วนประมาณค่า 5 ระดับ สถิติในการวิเคราะห์ข้อมูลได้แก่  ค่าความถี่  ค่าร้อยละ ค่าเฉลี่ย (X) ค่าเบี่ยงเบนมาตรฐาน (S.D.) วิเคราะห์              ความแปรปรวนทางเดียว (One-way ANOVA)
	ผลการวิจัยพบว่า   
	1. 	ด้านความรู้ความสามารถในการใช้ประโยชน์คอมพิวเตอร์ของกำนัน  ผู้ใหญ่บ้าน  อำเภอบางปะกง  จังหวัดฉะเชิงเทรา  โดยรวมอยู่ในระดับน้อยที่สุด
	2. 	ด้านความต้องการพัฒนาความรู้ด้านคอมพิวเตอร์ พบว่ากำนัน  ผู้ใหญ่บ้าน  อำเภอ   บางปะกง  จังหวัดฉะเชิงเทรา ส่วนใหญ่มีความต้องการพัฒนาความรู้พื้นฐานเกี่ยวกับคอมพิวเตอร์สำหรับงานพัฒนาชุมชนในระดับมากที่สุด
	3.	ผลการทดสอบสมมุติฐาน พบว่าการใช้คอมพิวเตอร์ในการปฏิบัติงานของกำนัน ผู้ใหญ่บ้าน อำเภอบางปะกง จังหวัดฉะเชิงเทรา ที่จำแนกตามขนาดของชุมชน ขนาดเล็ก        ขนาดกลางและขนาดใหญ่ มีความรู้ด้านการใช้คอมพิวเตอร์ในการปฏิบัติงานโดยรวมและรายด้าน แตกต่างกันอย่างไม่มีนัยสำคัญทางสถิติที่ระดับ 0.05 ไม่สอดคล้องกับสมมติฐานที่ตั้งไว้
