การวิจัยครั้งนี้  มีวัตถุประสงค์ 1) เพื่อหาประสิทธิภาพแผนการจัดการเรียนรู้แบบ 4  MAT  กลุ่มสาระการเรียนรู้คณิตศาสตร์ เรื่อง การบวก ลบ คูณ หารระคน ของนักเรียนชั้นประถมศึกษา     ปีที่3 ให้มีประสิทธิภาพ ตามเกณฑ์ 80 / 80  2) เพื่อเปรียบเทียบผลสัมฤทธิ์ทางการเรียน โดยใช้แผนการ จัดการเรียนรู้แบบ 4 MAT  3) เพื่อหาค่าดัชนีประสิทธิผล  ของการจัดกิจกรรมเรียนรู้  แบบ  4 MAT  4) เพื่อศึกษาความพึงพอใจของนักเรียน หลังสิ้นสุดการจัดกิจกรรมการเรียนรู้      แบบ  4  MAT กลุ่มตัวอย่างที่ใช้ในการวิจัย คือ นักเรียนชั้นประถมศึกษาปีที่ 3โรงเรียนวัดหนองเสือ ภาคเรียนที่ 2 ปีการศึกษา 2553 จำนวน 22 คน  เครื่องมือที่ใช้ในการวิจัยคือ แผนการจัดการเรียนรู้แบบ 4 MAT แบบทดสอบวัดผลสัมฤทธิ์ทางการเรียน แบบวัดความพึงพอใจ สถิติที่ใช้ คือ ค่าเฉลี่ย ค่าเบี่ยงเบนมาตรฐาน การทดสอบ ค่าที (t-test) ผลการวิจัยพบว่า  
 	1. แผนการจัดการเรียนรู้แบบ 4 MAT กลุ่มสาระการเรียนรู้คณิตศาสตร์ เรื่อง การบวก ลบ คูณ หารระคน  มีประสิทธิภาพเท่ากับ 87.19/83.63 สูงกว่าเกณฑ์ที่กำหนด 80/80  
	2. ผลสัมฤทธิ์ทางการเรียนกลุ่มสาระการเรียนรู้คณิตศาสตร์ เรื่อง การบวก ลบ คูณ หารระคน ของนักเรียนชั้นประถมศึกษาปีที่ 3 หลังเรียนโดยการจัดกิจกรรมการเรียนรู้แบบ 4 MAT    สูงกว่าก่อนเรียน อย่างมีนัยสำคัญทางสถิติที่ระดับ .05		
 	3. ค่าดัชนีประสิทธิผลของการจัดกิจกรรมการเรียนรู้แบบ 4 MAT มีค่าเท่ากับ 0.77
	4. ความพึงพอใจของนักเรียนชั้นประถมศึกษาปีที่ 3 ที่มีต่อการจัดกิจกรรมการเรียนรู้   แบบ 4 MAT  มีค่าเฉลี่ยเท่ากับ 4.81 ระดับพึงพอใจมากที่สุด
