การวิจัยครั้งนี้มีวัตถุประสงค์เพื่อศึกษาระดับการมีส่วนร่วม    ศึกษาปัญหาและอุปสรรค เปรียบเทียบความแตกต่าง  ศึกษาตัวแปรที่มีความสัมพันธ์และสร้างสมการทำนายการมีส่วนร่วมของบุคลากรในการพัฒนาเพื่อการรับรองคุณภาพโรงพยาบาลท่าตะเกียบ จังหวัดฉะเชิงเทรา     กลุ่มตัวอย่างในการศึกษาครั้งนี้มีจำนวน 81 คน ซึ่งเป็นบุคลากรที่ปฏิบัติงานในโรงพยาบาล         ท่าตะเกียบ จังหวัดฉะเชิงเทรา  เครื่องมือที่ใช้ในการศึกษาเป็นแบบสอบถาม   วิเคราะห์ข้อมูลโดยการแจกแจงความถี่  ค่าร้อยละ  ค่าเฉลี่ย  และส่วนเบี่ยงเบนมาตรฐาน   วิเคราะห์ความแปรปรวนแบบทางเดียว   วิเคราะห์หาค่าสัมประสิทธิ์สหสัมพันธ์สูตรของเพียร์สัน  และสร้างสมการทำนายการมีส่วนร่วม โดยนำค่าสหสัมพันธ์พหุคูณจากการวิเคราะห์การถดถอยแบบขั้นตอน  ผลการศึกษาพบว่า
                1.  การมีส่วนร่วมของบุคลากรในการพัฒนาเพื่อการรับรองคุณภาพโรงพยาบาล            ท่าตะเกียบ จังหวัดฉะเชิงเทราโดยรวมอยู่ในระดับปานกลาง     โดยการมีส่วนร่วมในด้านการตัดสินใจและการมีส่วนร่วมในการประเมินผลอยู่ในระดับปานกลาง  ส่วนการมีส่วนร่วมในด้านการปฏิบัติและการมีส่วนร่วมในด้านผลประโยชน์อยู่ในระดับมาก  
                2.  ปัญหาและอุปสรรคของการมีส่วนร่วมในการพัฒนาเพื่อการรับรองคุณภาพโรงพยาบาล คือ  1)  เจ้าหน้าที่ขาดความรู้ความเข้าใจ  2) ไม่มีเวลาว่างเนื่องจากภาระงานมีมาก          3) ค่าตอบแทนไม่คุ้มค่าและไม่จูงใจในการพัฒนาคุณภาพ  4)  เจ้าหน้าที่ไม่เพียงพอกับงานที่ได้รับมอบหมาย   
                3.  บุคลากรที่มีตำแหน่งในงานพัฒนาคุณภาพต่างกันมีระดับการมีส่วนร่วมในการพัฒนาเพื่อการรับรองคุณภาพโรงพยาบาลในภาพรวมและรายด้านแตกต่างกัน  ส่วนการเปรียบเทียบปัจจัยด้านอื่นๆไม่แตกต่างกัน
               4.   ปัจจัยที่มีความสัมพันธ์ต่อการมีส่วนร่วมในการพัฒนาคุณภาพโรงพยาบาลโดยรวม  คือ      งานที่มีโอกาสปฏิสัมพันธ์กับผู้อื่น    และความรู้สึกว่าเป็นองค์กรที่พึ่งพาได้มีความสัมพันธ์ทางบวกในระดับต่ำถึงปานกลาง  
                5.  สมการทำนายการมีส่วนร่วมของบุคลากรในการพัฒนาเพื่อการรับรองคุณภาพโรงพยาบาลท่าตะเกียบ  จังหวัดฉะเชิงเทราคือ  Y&#61602; =  1.098 +  0.218(X7) +  0.290(X6) +  0.145(X9)