การวิจัยครั้งนี้  มีวัตถุประสงค์เพื่อศึกษาปัญหาการบริหารงานสถานศึกษาขั้นพื้นฐานที่เป็นนิติบุคคลในเขตอำเภอบางคล้า สำนักงานเขตพื้นที่การศึกษาฉะเชิงเทรา เขต 2
	กลุ่มตัวอย่างที่ใช้ในการวิจัย  ได้แก่  ผู้บริหารสถานศึกษา  23  คน และครูจำนวน  110  คน  ในอำเภอบางคล้า   สังกัดสำนักงานคณะกรรมการการศึกษาขั้นพื้นฐาน  เครื่องมือที่ใช้ในการวิจัยคือ  แบบสอบถามมาตราส่วนประมาณค่า  5  ระดับ  จำนวน  60  ข้อ  สถิติที่ใช้ในการวิเคราะห์ข้อมูล  ได้แก่  ร้อยละ  ความถี่  ค่าเฉลี่ย  ค่าเบี่ยงเบนมาตรฐานและค่าการทดสอบค่าที 
	ผลการวิจัยสรุปได้ดังนี้
	1.  ปัญหาการบริหารสถานศึกษาขั้นพื้นฐานที่เป็นนิติบุคคลในเขตอำเภอบางคล้า สำนักงานเขตพื้นที่การศึกษาฉะเชิงเทรา เขต 2  โดยรวมอยู่ในระดับปานกลาง  โดยเรียงลำดับในแต่ละด้านตามค่าเฉลี่ยจากมากไปหาน้อย  คือ  ปัญหาด้านบริหารวิชาการ  ด้านบริหารทั่วไป  ด้านบริหารงบประมาณ และด้านบริหารงานบุคคล  
	2.  เปรียบเทียบ  ปัญหาการบริหารสถานศึกษาขั้นพื้นฐานที่เป็นนิติบุคคลในเขตอำเภอบางคล้า สำนักงานเขตพื้นที่การศึกษาฉะเชิงเทรา เขต 2  จำแนกตามตำแหน่ง  ผู้บริหารสถานศึกษากับครู  โดยรวมและรายด้านทุกด้านแตกต่างกันอย่างไม่มีนัยสำคัญทางสถิติที่ระดับ .05
