การวิจัยครั้งนี้ผู้วิจัยมีวัตถุประสงค์ 3 ประการ คือ  1) เพื่อสร้างชุดการสอนแบบศูนย์    การเรียนวิชาภาษาและวัฒนธรรมไทย เรื่อง ประเพณีไทย ของนักเรียนไทยชั้นมัธยมศึกษาปีที่ 1       ที่มีประสิทธิภาพตามเกณฑ์ 80/80  2) เพื่อศึกษาเปรียบเทียบผลสัมฤทธิ์ทางการเรียนวิชาภาษาและวัฒนธรรมไทย เรื่อง ประเพณีไทย ของนักเรียนก่อน และหลังการสอนแบบศูนย์การเรียน              3) เพื่อเปรียบเทียบผลสัมฤทธิ์ทางการเรียน วิชาภาษาและวัฒนธรรมไทย เรื่อง ประเพณีไทย สำหรับนักเรียนมัธยมศึกษาปีที่ 1 ที่สอนแบบศูนย์การเรียนกับการสอนแบบปกติ กลุ่มตัวอย่างที่ใช้ในการวิจัยในครั้งนี้ได้แก่ นักเรียนไทยชั้นมัธยมศึกษาปีที่ 1 ภาคเรียนที่ 2 ปีการศึกษา 2553   จำนวน 50 คน แบ่งเป็นกลุ่มทดลอง 25 คน และกลุ่มควบคุม 25 คน เครื่องมือที่ใช้ในการวิจัยเป็นแผนการจัดการเรียนรู้แบบศูนย์การเรียนและตามแบบปกติ แบบทดสอบผลสัมฤทธิ์ทางการเรียน เรื่อง ประเพณีไทยและชุดการสอนแบบศูนย์การเรียน สถิติที่ใช้วิเคราะห์คือ ค่าเฉลี่ย ค่าเบี่ยงเบนมาตรฐานและค่าทดสอบที (t - test)  ผลวิจัยพบว่า  1) ชุดการสอนแบบศูนย์ทางการเรียนวิชาภาษาและวัฒนธรรมไทย เรื่อง ประเพณีไทย สำหรับนักเรียนไทยชั้นมัธยมศึกษาปีที่ 1 มีประสิทธิภาพ 86.10/85.80  2) ผลสัมฤทธิ์ทางการเรียนวิชาภาษาและวัฒนธรรมไทย เรื่อง ประเพณีไทย ของนักเรียนหลังการสอนแบบศูนย์การเรียนสูงกว่าก่อนการสอนอย่างมีนัยสำคัญทางสถิติที่ระดับ .05 3) ผลสัมฤทธิ์ทางการเรียนวิชาภาษาและวัฒนธรรมไทย เรื่อง ประเพณีไทย ของนักเรียนที่ได้รับการสอนแบบศูนย์การเรียนสูงกว่านักเรียนที่ได้รับการสอนแบบปกติอย่างมีนัยสำคัญทางสถิติที่ระดับ .05