การวิจัยครั้งนี้มีวัตถุประสงค์เพื่อศึกษาและเปรียบเทียบความคิดเห็นของครูที่มีต่อ
การบริหารโรงเรียนโครงการหนึ่งอำเภอหนึ่งโรงเรียนในฝัน  จังหวัดสมุทรปราการ  จำแนกตาม
วุฒิทางการศึกษาและประสบการณ์ในการทำงาน
 	กลุ่มตัวอย่างที่ใช้ในการวิจัยเป็นครูผู้สอนในสถานศึกษาขั้นพื้นฐาน  สังกัดจังหวัดสมุทรปราการที่เข้าร่วมโครงการโรงเรียนในฝัน  จำนวน  185 คน  เครื่องมือที่ใช้ในการเก็บ
รวบรวมข้อมูลเป็นแบบสอบถามมาตราส่วนประมาณค่า  5 ระดับ  สถิติที่ใช้วิเคราะห์ข้อมูล  
ได้แก่  ค่าร้อยละ  ค่าเฉลี่ย  ค่าเบี่ยงเบนมาตรฐาน  ค่าที  (t ? test) และการวิเคราะห์ความแปรปรวนทางเดียว
	ผลการวิจัยสรุปได้ดังนี้
	1)  ความคิดเห็นของครูที่มีต่อการบริหารโรงเรียนโครงการหนึ่งอำเภอหนึ่งโรงเรียนในฝัน  ในภาพรวมอยู่ในระดับมาก 
	2)  ครูที่มีวุฒิการศึกษาและประสบการณ์ในการทำงานต่างกัน  มีความคิดเห็น
ต่อการบริหารโครงการหนึ่งอำเภอหนึ่งโรงเรียนในฝัน  ไม่แตกต่างกันอย่างมีนัยสำคัญทางสถิติ
