การวิจัยครั้งนี้มีวัตถุประสงค์ เพื่อศึกษาปัญหาการดำเนินงานโรงเรียนส่งเสริมสุขภาพ ของสถานศึกษาขั้นพื้นฐาน  สหวิทยเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  กลุ่มตัวอย่างที่ใช้ในการศึกษาครั้งนี้  คือ ผู้บริหาร  ครู ผู้รับผิดชอบการดำเนินงานโรงเรียนส่งเสริมสุขภาพและคณะครูที่เกี่ยวข้อง  ซึ่งได้มาจากวิธีการสุ่มกลุ่มตัวอย่าง  จำนวน 99 คน  
เครื่องมือที่ใช้ในการเก็บรวบรวมข้อมูล เป็นแบบสอบถามเกี่ยวกับปัญหาในการดำเนินงานโรงเรียนส่งเสริมสุขภาพของสถานศึกษาขั้นพื้นฐาน สหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  มีลักษณะเป็นแบบสอบถามประเภทมาตราส่วนประมาณค่า  5  ระดับ  
ตามแนวของลิเคอร์ท  จำนวน  71 ข้อ สถิติที่ใช้ในการวิจัย  ค่าเฉลี่ย  ส่วนเบี่ยงเบนมาตรฐาน 
	ผลการวิจัย พบว่า ปัญหาในการดำเนินงานโรงเรียนส่งเสริมสุขภาพของสถานศึกษา
ขั้นพื้นฐาน สหวิทยาเขตไผ่อิรุณพัฒนา  สังกัดสำนักงานเขตพื้นที่การศึกษาชลบุรี เขต 1  โดยเฉลี่ย
มีปัญหาอยู่ในระดับน้อย   
