  การวิจัยครั้งนี้มีวัตถุประสงค์เพื่อศึกษาความพึงพอใจของพนักงานครูโรงเรียนสังกัดเทศบาลจังหวัดชลบุรีต่อการบริหารงานบุคคล  จำนวน 7  ด้าน  และเปรียบเทียบความคิดเห็นของพนักงานครูที่มีต่อการบริหารงานบุคคล  จำแนกตามเพศ ตำแหน่งหน้าที่ และประสบการณ์ในการทำงาน  ประชากรที่ใช้ในการศึกษา  ได้แก่ ผู้บริหารสถานศึกษาและครูในโรงเรียนสังกัดเทศบาล จังหวัดชลบุรี  จำนวน  236  คน  เครื่องมือที่ใช้ในการเก็บรวบรวมข้อมูลเป็นแบบสอบถาม แบบมาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ได้แก่  ค่าร้อยละ  คะแนนเฉลี่ย   ความเบี่ยงเบนมาตรฐาน  การทดสอบค่าที  ผลการวิจัยสรุปได้ดังนี้
	    1)  ความพึงพอใจของพนักงานครูโรงเรียนสังกัดเทศบาลจังหวัดชลบุรีต่อการบริหารงานบุคคล 7 ด้าน ได้แก่  ด้านวางแผนอัตรากำลังคน  ด้านสรรหาและการคัดเลือกบุลากร  ด้านการบรรจุแต่งตั้ง  ด้านสิทธิประโยชน์และประโยชน์ตอบแทน  ด้านการพัฒนาประสิทธิภาพ ด้านวินัยและการรักษาวินัย  และด้านการให้พ้นจากตำแหน่ง  ในภาพรวมทุกด้านอยู่ในระดับมาก    
	    2)  เปรียบเทียบความพึงพอใจของพนักงานครูโรงเรียนสังกัดเทศบาลจังหวัดชลบุรีต่อการบริหารงานบุคคล จำแนกตามเพศ และประสบการณ์ในภาพรวม พบว่า แตกต่างกันอย่างไม่มีนัยสำคัญทางสถิติที่ระดับ .05 
    3)   เปรียบเทียบความพึงพอใจของพนักงานครูโรงเรียนสังกัดเทศบาลจังหวัดชลบุรีต่อการบริหารงานบุคคล จำแนกตามตำแหน่ง ในภาพรวม แตกต่างกันอย่างมีนัยสำคัญทางสถิติที่ .05 
