การวิจัยครั้งนี้มีวัตถุประสงค์เพื่อศึกษาปัญหาและเปรียบเทียบปัญหาการพัฒนาบุคลากรของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1 กลุ่มตัวอย่าง ได้แก่ผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรีเขต  1  จำนวน 80 คน  เครื่องมือที่ใช้ในการวิจัย  เป็นแบบสอบถาม มาตราส่วนประมาณค่า  5  ระดับ  สถิติที่ใช้ในการวิเคราะห์ข้อมูล ประกอบด้วย สถิติพื้นฐาน  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน   และการทดสอบความแปรปรวนทางเดียว    
 ผลการวิจัยพบว่า
1. ปัญหาการพัฒนาบุคลากรของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 1 โดยภาพรวมและด้านการปฏิบัติงาน ด้านการพัฒนาตนเอง ด้านการศึกษา  ดูงาน  และด้านการฝึกอบรม  อยู่ในระดับปานกลาง   ส่วนด้านการบริหารมีปัญหาอยู่ในระดับมาก
2.  เปรียบเทียบปัญหาการพัฒนาบุคลากรของผู้บริหารสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1 จำแนกตามขนาดสถานศึกษา  พบว่า  ปัญหาโดยรวมและด้านการฝึกอบรม ด้านการศึกษาดูงาน ด้านการปฏิบัติงาน ด้านการพัฒนาตนเอง และด้านการบริหาร ไม่แตกต่างกันอย่างมีนัยสำคัญทางสถิติที่ระดับ .05
