การวิจัยครั้งนี้  มีวัตถุประสงค์เพื่อศึกษาสภาพปัญหาและเปรียบเทียบสภาพปัญหาการบริหารหลักสูตรสถานศึกษาของผู้บริหารสถานศึกษาสังกัดสำนักงานเขตพื้นที่การศึกษาฉะเชิงเทรา เขต  2 จำแนกตามขนาดของสถานศึกษาและตำแหน่งในคณะกรรมการบริหารหลักสูตรสถานศึกษา
 	กลุ่มตัวอย่างที่ใช้ในการศึกษาประกอบด้วยผู้บริหารสถานศึกษา  หัวหน้างานวิชาการ  หัวหน้างานวัดผลประเมินผล  หัวหน้างานแนะแนว  จำนวน  61  โรงเรียน  รวม  224  คน  เครื่องมือที่ใช้ในการวิเคราะห์ข้อมูล  ค่าความถี่  ค่าร้อยละ  ค่าเฉลี่ย  ค่าเบี่ยงเบนมาตรฐาน  และวิเคราะห์ความแปรปรวนทางเดียว  (One  Way  Anova)              
	ผลการวิจัยพบว่า  
	1.  สภาพการบริหารหลักสูตรสถานศึกษาของผู้บริหารสถานศึกษาสังกัดสำนักงานเขตพื้นที่การศึกษาฉะเชิงเทรา  เขต 2 ในภาพรวมและรายด้าน  อยู่ในระดับมาก                                                                                                                                              
	2.  ปัญหาการบริหารหลักสูตรสถานศึกษาของผู้บริหารสถานศึกษาสังกัดสำนักงานเขตพื้นที่การศึกษาฉะเชิงเทรา  เขต 2  ในภาพรวมและรายด้านอยู่ในระดับน้อย  
	3.  เปรียบเทียบสภาพการบริหารหลักสูตรสถานศึกษาบริหารสถานศึกษาสังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามขนาดของสถานศึกษา  พบว่า  แตกต่างกันอย่างไม่มีนัยสำคัญทางสถิติและเมื่อเปรียบเทียบตามตำแหน่ง  พบว่า  แตกต่างกันอย่างมีนัยสำคัญทางสถิติที่ระดับ .05
	4.  เปรียบเทียบปัญหาการบริหารหลักสูตรสถานศึกษาบริหารสถานศึกษาสังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามขนาดของสถานศึกษา  พบว่า  แตกต่างกันอย่างไม่มีนัยสำคัญทางสถิติและเมื่อเปรียบเทียบตามตำแหน่ง  พบว่า  แตกต่างกันอย่างมีนัยสำคัญทางสถิติที่ระดับ .05
