การวิจัยนี้มีวัตถุประสงค์เพื่อศึกษาสภาพปัจจุบันของการดำเนินกิจกรรมทั้ง  9  ด้าน  
ตามการรับรู้และระดับการมีส่วนร่วม ทั้ง 3  ด้าน ได้แก่ 1) การร่วมวางแผน  2) การร่วมปฏิบัติตามแผนและ 3) การร่วมประเมินผล ของบุคลากรในการดำเนินงานการพัฒนาและรับรองคุณภาพ
โรงพยาบาล ตลอดจนเปรียบเทียบการรับรู้การมีส่วนร่วมในการพัฒนาและรับรองคุณภาพ
โรงพยาบาลของบุคลากรที่มีคุณลักษณะส่วนบุคคลต่างกัน ของบุคลากรโรงพยาบาลบางน้ำเปรี้ยว  ระหว่างเดือน มีนาคม -  ตุลาคม 2547  โดยศึกษาจากประชากรทั้งหมด 146 คน  เครื่องมือที่ใช้ในการวิจัยเป็นแบบสอบถามซึ่งผู้วิจัยสร้างขึ้นประกอบด้วย ข้อมูลทั่วไป  สภาพปัจจุบันจากการรับรู้ของบุคลากรในการดำเนินงานการพัฒนาและรับรองคุณภาพโรงพยาบาล   ระดับการมีส่วนร่วม  วิเคราะห์ข้อมูลโดยการหาร้อยละ  ค่าเฉลี่ย   ค่าเบี่ยงเบนมาตรฐาน  ทดสอบความแตกต่าง
โดยการทดสอบค่าที  (t-test)  และ การวิเคราะห์ความแปรปรวน (F- test)
	ผลการวิจัยพบว่า
	1.  สภาพปัจจุบันจากการรับรู้ของบุคลากรในการดำเนินงานการพัฒนาและรับรอง
คุณภาพโรงพยาบาลบางน้ำเปรี้ยว พบว่า อยู่ระดับมาก
	2.  ระดับการมีส่วนร่วมของบุคลากรในการดำเนินงานพัฒนาและรับรองคุณภาพ
โรงพยาบาลบางน้ำเปรี้ยว พบว่า อยู่ระดับปานกลาง
	3.  การมีส่วนร่วมในการดำเนินงานการพัฒนาและรับรองคุณภาพโรงพยาบาล
บางน้ำเปรี้ยว ของบุคลากรที่ให้บริการแก่ผู้รับบริการโดยตรงและงานสนับสนุน พบว่า แตกต่างกันอย่างมีนัยสำคัญทางสถิติที่ระดับ .05	
