  การวิจัยครั้งนี้มีวัตถุประสงค์เพื่อ 1) ศึกษาปัญหาและอุปสรรคในการทำงานตามบทบาทหน้าที่ของคณะกรรมการความปลอดภัยอาชีวอนามัยและสภาพแวดล้อมในการทำงานของสถานประกอบการขนาดกลาง จังหวัดชลบุรี 2) ศึกษาความสัมพันธ์ระหว่างปัญหาและอุปสรรคในการดำเนินงานของคณะกรรมการความปลอดภัย อาชีวอนามัยและสภาพแวดล้อมในการทำงาน (คปอ.) ของสถานประกอบการขนาดกลางในจังหวัดชลบุรีกับสัญชาติของเจ้าของกิจการ 3) ศึกษาความสัมพันธ์ระหว่างปัญหาและอุปสรรค  ในด้านการดำเนินงานของคณะกรรมการความปลอดภัย      อาชีวอนามัยและสภาพแวดล้อมในการทำงาน (คปอ.) ของสถานประกอบการขนาดกลางในจังหวัดชลบุรี กับคุณลักษณะส่วนบุคคลของคณะกรรมการความปลอดภัย อาชีวอนามัยและสภาพแวดล้อมในการทำงานแบบการวิจัยเป็นการวิจัยแบบสำรวจ ประชากร ได้แก่  พนักงานที่ได้รับการแต่งตั้งให้ทำหน้าที่ในคณะกรรมการความปลอดภัย(คปอ.)ในสถานประกอบการขนาดกลางในจังหวัดชลบุรี สถานประกอบการละ 5 คน รวมทั้งสิ้น 1,700 คน กลุ่มตัวอย่าง 360 คน สุ่มตามสัดส่วนของสถานประกอบการในแต่ละอำเภอ เครื่องมือที่ใช้ในการวิจัยได้แก่ แบบสอบถามซึ่งผ่านการตรวจสอบความตรงตามเนื้อหาจากผู้ทรงคุณวุฒิ 3 ท่านและการหาความเชื่อมั่น โดยวิธีของครอนบาค (Cronbach ?s coefficient alpha) ได้ค่าความเชื่อมั่นเท่ากับ 0.9028ผลการศึกษาพบว่า ปัญหาและอุปสรรคในการทำงานที่ คณะกรรมการความปลอดภัย อาชีวอนามัยและสภาพแวดล้อมในการทำงาน(คปอ.)ไม่ได้ปฏิบัติหน้าที่ เนื่องจาก เจ้าของกิจการไม่ให้ความร่วมมือและตัวคณะกรรมการ(คปอ.) มีงานมากทั้งงานในหน้าที่ประจำและงานในหน้าที่ คปอ. โดยปัญหาและอุปสรรคในการดำเนินงานของ คปอ. มีความสัมพันธ์กับสัญชาติของเจ้าของกิจการ นโยบายของสถานประกอบการและผลประโยชน์ที่ คปอ. ได้รับในการทำหน้าที่ คปอ.