การวิจัยครั้งนี้มีวัตถุประสงค์เพื่อศึกษาทักษะการบริหารของผู้บริหารสถานศึกษา            ขั้นพื้นฐาน สังกัดสำนักงานเขตพื้นที่การศึกษาชลบุรี จำแนกตาม วุฒิการศึกษา สำนักงานเขตพื้นที่การศึกษา และขนาดสถานศึกษา กลุ่มตัวอย่าง ได้แก่ผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี จำนวน 229 คน  เครื่องมือที่ใช้ในการวิจัย  เป็นแบบสอบถาม มาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน การทดสอบค่าที และการทดสอบความแปรปรวนทางเดียว    
 ผลการวิจัยพบว่า
	1.	ทักษะการบริหารของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี โดยรวมและรายด้านได้แก่ ด้านเทคนิควิธี ด้านมนุษย์ และด้านความคิดรวบยอด อยู่ในระดับมาก
2.  เปรียบเทียบทักษะการบริหารของผู้บริหารสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี  จำแนกตามวุฒิการศึกษา เขตพื้นที่การศึกษาชลบุรี และขนาดสถานศึกษา  โดยรวมและรายด้าน แตกต่างกันอย่างไม่มีนัยสำคัญทางสถิติ 
