การวิจัยครั้งนี้มีวัตถุประสงค์เพื่อศึกษาและเปรียบเทียบการพัฒนาระบบข้อมูลและสารสนเทศของโรงเรียนขั้นพื้นฐานสังกัดสำนักงานเขตพื้นที่การศึกษาชลบุรี เขต 2 จำแนกตามตำแหน่งและขนาดโรงเรียน โดยอาศัยกรอบแนวคิดในการวิจัยเกี่ยวกับการพัฒนาระบบข้อมูลสารสนเทศใน 5 ขั้นตอน คือ การวางแผนระบบ การวิเคราะห์ระบบ การออกแบบ ระบบ  การปรับใช้ระบบ  และการบำรุงรักษาระบบ  กลุ่มตัวอย่าง ได้แก่ ผู้บริหารโรงเรียนและครู สังกัดสำนักงานเขตพื้นที่การศึกษาชลบุรี เขต 2 จำนวน 394 คน เครื่องมือที่ใช้ในการวิจัย คือ แบบสอบถามมาตราส่วนประมาณค่า 5 ระดับ  ซึ่งมีค่าความเชื่อมั่น .98  สถิติที่ใช้วิเคราะห์ข้อมูล ได้แก่ ค่าร้อยละ ค่าเฉลี่ย ค่าความเบี่ยงเบนมาตรฐาน และเปรียบเทียบค่าเฉลี่ยใช้ค่า t-test และ F-test  
  	ผลการวิจัยสรุปได้ดังนี้
	  1.  การพัฒนาระบบข้อมูลและสารสนเทศในโรงเรียนขั้นพื้นฐาน สังกัดสำนักงานเขตพื้นที่การศึกษาชลบุรี เขต 2  โดยรวมและรายด้านอยู่ในระดับมาก 
	  2.  เปรียบเทียบการพัฒนาระบบข้อมูลและสารสนเทศในโรงเรียนขั้นพื้นฐาน สังกัดสำนักงานเขตพื้นที่การศึกษาชลบุรี เขต 2 จำแนกตามตำแหน่ง ระหว่างผู้บริหารโรงเรียน กับครู โดยรวมแตกต่างกันอย่างไม่มีนัยสำคัญทางสถิติ
	  3.  การพัฒนาระบบข้อมูลและสารสนเทศในโรงเรียนขั้นพื้นฐาน สังกัดสำนักงานเขตพื้นที่การศึกษาชลบุรี เขต 2  จำแนกตามขนาดโรงเรียน โดยรวมของโรงเรียนที่มีขนาดต่างกัน แตกต่างกันอย่างไม่มีนัยสำคัญทางสถิติ   
