  การวิจัยนี้     เป็นการวิจัยปฏิบัติการแบบมีส่วนร่วม     โดยใช้ระเบียบวิธีวิจัยเชิงปริมาณและ
เชิงคุณภาพ มีวัตถุประสงค์เพื่อศึกษาสภาพปัญหาการมีส่วนร่วมในการประชาสัมพันธ์แหล่งท่องเที่ยว   พัฒนาแนวทางการมีส่วนร่วมในการประชาสัมพันธ์แหล่งท่องเที่ยว       และเพื่อทดลองใช้ยุทธศาสตร์
การประชาสัมพันธ์แหล่งท่องเที่ยว    กลุ่มตัวอย่างที่ใช้ในการศึกษามี   2   กลุ่มคือ    กลุ่มศึกษาข้อมูล
เชิงปริมาณ  ได้แก่  ประชาชนที่เป็นหัวหน้าครอบครัวที่อยู่ในพื้นที่หมู่ที่ 8 และหมู่ที่ 9 จำนวน 250 คน   กลุ่มศึกษาข้อมูลเชิงคุณภาพ ได้แก่  ผู้มีส่วนเกี่ยวข้องในการส่งเสริมการมีส่วนร่วมในการประชาสัมพันธ์
แหล่งท่องเที่ยวจำนวน 9 คน เครื่องมือที่ใช้ในการวิจัย ได้แก่  แบบสอบถามการมีส่วนร่วมของประชาชน และแนวทางการสนทนากลุ่ม การวิเคราะห์ข้อมูลเชิงปริมาณใช้สถิติ  ร้อยละ  ค่าเฉลี่ย  และส่วนเบี่ยงเบนมาตรฐาน   การวิเคราะห์ข้อมูลเชิงคุณภาพทำโดยการวิเคราะห์เนื้อหาการสนทนากลุ่ม โดยแยกประเด็น  ต่าง ๆ ตามความคิดเห็นของแต่ละคน   และนำเสนอผลในลักษณะของการบรรยายความ      
   ผลการวิจัยพบว่า    การมีส่วนร่วมของประชาชนในการประชาสัมพันธ์อยู่ในระดับปานกลาง  โดยประชาชนมีส่วนร่วมในการช่วยออกแบบการประชาสัมพันธ์     และมีส่วนร่วมในการแจกแผ่นพับประชาสัมพันธ์ตามสถานที่ท่องเที่ยวต่าง ๆ ของจังหวัดฉะเชิงเทรา   แผนยุทธศาสตร์การประชาสัมพันธ์    ที่ได้พัฒนาขึ้นคือ การสร้างการมีส่วนร่วมในการประชาสัมพันธ์โดยมีกิจกรรมในการดำเนินการ ได้แก่      1) การจัดทำป้ายประชาสัมพันธ์ 2) การจัดทำแผ่นพับ และ3) การจัดทำการประชาสัมพันธ์ลงในวารสาร  การท่องเที่ยวขององค์การบริหารส่วนจังหวัดฉะเชิงเทรา โดยหลังการใช้ยุทธศาสตร์และกิจกรรมต่าง ๆ พบว่า    มีจำนวนนักท่องเที่ยวที่ไปเที่ยววัดหงษ์ทองเพิ่มขึ้นคิดเป็นร้อยละ 40
