งานวิจัยเรื่อง  การพัฒนาระบบการบริหารวิชาการในเขตพื้นที่การศึกษาของจังหวัดฉะเชิงเทรา  มีวัตถุประสงค์เพื่อศึกษาภารกิจงาน  และเสนอแนวทางการพัฒนาระบบการบริหารงานวิชาการในเขตพื้นที่การศึกษาของจังหวัดฉะเชิงเทรา  
การดำเนินการวิจัย  เป็นวิจัยเชิงพรรณนา  โดยมีเครื่องมือการวิจัย เป็นแบบสอบถามทั้ง          2 ฉบับ แบ่งเป็น 2 ส่วน  คือ  1. ส่วนที่เป็นการวิเคราะห์เนื้อหาเพื่อทราบภารกิจงาน  โดยสอบถาม       การวิเคราะห์เนื้อหางานวิชาการจากผู้เชี่ยวชาญระดับกระทรวง  และเขตพื้นที่นำร่องปฏิรูปการศึกษา กระทรวงศึกษาธิการ  แบ่งเป็น 6 งาน  เป็นดังนี้  การพัฒนาหลักสูตรระดับสถานศึกษา  การปฏิรูป   การเรียนรู้  การเทียบโอนผลการเรียน  การพัฒนาสื่อและเทคโนโลยีเพื่อการศึกษา  การจัดเครือข่ายและแหล่งการเรียนรู้  และการปฏิรูปการเรียนรู้ในชุมชน  2. เป็นการวิเคราะห์ระบบ  สอบถามการวิเคราะห์ระบบงานวิชาการ  จากผู้ปฏิบัติงานระดับหัวหน้าฝ่าย  และหัวหน้าในหน่วยงานทาง            การศึกษาจังหวัดฉะเชิงเทรา  พบว่า  เป็นไปตามแนวทางการบริหารงานแบบ PDCA  คือ  การ            วางแผน  การปฏิบัติงานตามแผน  การตรวจสอบทบทวนการปฏิบัติงาน  และการปรับปรุงแก้ไข
