 	การวิจัยครั้งนี้มีวัตถุประสงค์เพื่อศึกษาปัญหาการพัฒนาบุคลากรในสถานศึกษาและเปรียบเทียบความคิดเห็นของผู้บริหารและครูที่มีต่อปัญหาการพัฒนาบุคลากรในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา เขต 2  จำแนกตาม  ตำแหน่ง  วุฒิการศึกษา  และประสบการณ์  กลุ่มตัวอย่าง  ได้แก่  ผู้บริหารโรงเรียน  จำนวน  123  คน  ครูจำนวน 327  คน  เครื่องมือที่ใช้ในการวิจัย  เป็นแบบสอบถามมาตราส่วนประมาณค่า  5  ระดับ  สถิตที่ใช้ในการวิเคราะห์ข้อมูล  ประกอบด้วย  ความถี่  ร้อยละ  ค่าเฉลี่ย  ค่าเบี่ยงเบนมาตรฐาน  การทดสอบค่าที 
 	ผลการวิจัยพบว่า
 	1.  ปัญหาการพัฒนาบุคลากรในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  จำนวน  4  ด้าน  ในภาพรวมและรายด้านอยู่ในระดับปานกลาง  ยกเว้นด้านการประเมินผลการพัฒนาบุคลากรอยู่ในระดับมาก
 	2.  เปรียบเทียบความคิดเห็นของผู้บริหารและครูต่อปัญหาการพัฒนาบุคลากรในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามตำแหน่ง  พบว่าแตกต่างกันอย่างไม่มีนัยสำคัญทางสถิติ
 	3.  เปรียบเทียบปัญหาการพัฒนาบุคลากรในสถานศึกษาขั้นพื้นฐาน  สังกัดสำนักงานเขตพื้นที่การศึกษาฉะเชิงเทรา  เขต 2  จำแนกตามวุฒิการศึกษา  พบว่าแตกต่างกันอย่างมีนัยสำคัญทางสถิติที่ระดับ .05 
 	4.  เปรียบเทียบปัญหาการพัฒนาบุคลากร  สังกัดสำนักงานเขตพื้นที่การศึกษาฉะเชิงเทรา  เขต 2  จำแนกตาม  ประสบการณ์ในการทำงาน  พบว่าแตกต่างกันอย่างไม่มีนัยสำคัญทางสถิติ
