การวิจัยนี้มีวัตถุประสงค์เพื่อศึกษาและเปรียบเทียบภาวะผู้นำที่เป็นจริงและที่คาดหวังของผู้บริหารสถานศึกษาขั้นพื้นฐาน  จังหวัดเชิงเทรา  ใน  2  แบบคือ ภาวะผู้นำแบบจัดการ  และภาวะผู้นำแบบปฏิรูป  จำแนกตามตำแหน่งผู้บริหารและครู 
	กลุ่มตัวอย่างที่ใช้ในการศึกษาครั้งนี้ได้แก่  ผู้บริหาร  25  คน  ครู  332  คน  ในสถานศึกษาขั้นพื้นฐานจังหวัดฉะเชิงเทรา  ปีการศึกษา 2549  เครื่องมือที่ใช้เป็นแบบสอบถามแบบมาตราส่วนประมาณค่า  5  ระดับ  จำนวน  60  ข้อ  สถิติที่ใช้ในการวิเคราะห์ข้อมูลได้แก่  ค่าเฉลี่ย  ค่าเบี่ยงเบนมาตรฐาน  และค่า t - test 
	ผลการวิจัย  พบว่า  
1.	ภาวะผู้นำที่เป็นจริงของผู้บริหารแบบจัดการและแบบปฏิรูป  ในภาพรวมอยู่ในระดับ           ปานกลาง  เมื่อพิจารณาเป็นรายด้านพบว่าภาวะผู้นำที่เป็นจริงแบบจัดการ อยู่ในระดับปานกลาง  และภาวะผู้นำที่เป็นจริงแบบปฏิรูป  อยู่ในระดับมาก  2  ด้าน  อยู่ในระดับปานกลาง  2  ด้าน
2.	ภาวะผู้นำที่คาดหวังของผู้บริหารแบบจัดการและแบบปฏิรูป  ในภาพรวมและรายด้าน พบว่า  อยู่ในระดับมากทุกด้าน
3.	การเปรียบเทียบภาวะผู้นำที่เป็นจริงของผู้บริหาร  จำแนกตามตำแหน่งพบว่าในภาพรวมแตกต่างกันอย่างมีนัยสำคัญทางสถิติที่ระดับ  .05  เมื่อพิจารณาในแต่ละแบบ พบว่าภาวะผู้นำแบบจัดการ แตกต่างกันอย่างไม่มีนัยสำคัญทางสถิติ  ภาวะผู้นำแบบปฏิรูป  แตกต่างกันอย่างมีนัยสำคัญทางสถิติที่ระดับ  .05
4.	การเปรียบเทียบภาวะผู้นำที่คาดหวังของผู้บริหาร  จำแนกตามตำแหน่ง  พบว่า  ในภาพรวมและรายด้านทุกด้านแตกต่างกันอย่างไม่มีนัยสำคัญทางสถิติ
