             งานวิจัย เรื่องการพัฒนาการบริหารสถานศึกษาขั้นพื้นฐานกรณีโรงเรียนจุฑาทิพย์จังหวัดฉะเชิงเทรา มีวัตถุประสงค์เพื่อศึกษางาน 4 ภารกิจ ในโรงเรียนจุฑาทิพย์ จังหวัดฉะเชิงเทรา  และเพื่อพัฒนาระบบการบริหารงานในโรงเรียนจุฑาทิพย์  จังหวัดฉะเชิงเทรา 
               การดำเนินการวิจัย  เป็นการวิจัยเชิงปฏิบัติการแบบมีส่วนร่วม (Participatory  Action  Research)  โดยใช้ขั้นตอนการปรับเปลี่ยนองค์การ  ดังนี้ 1)  สำรวจข้อมูลเบื้องต้น  2)  สร้างความตระหนัก  3)  รวบรวมข้อมูล  4)  การวางแผน  5)  การสอดแทรก  6)  การสร้างทีมงาน  7)  การประเมินผล   และ  8)  การสรุปและรายงาน  มาเป็นกรอบแนวคิด    จากนั้นผู้ทรงคุณวุฒิ  10   คน 
พิจารณาและตอบแบบสอบถามภารกิจของโรงเรียน 4  ภารกิจ    ครูผู้ปฏิบัติการ   จำนวน  15  คน
พิจารณารายละเอียดของ 4  งาน
               ผลการวิจัยพบว่า  โรงเรียนจุฑาทิพย์  จังหวัดฉะเชิงเทรา  มีการบริหารงานใน 4  ภารกิจ 
คือ  การบริหารงานวิชาการ   การบริหารงบประมาณ  การบริหารงานบุคคล  และการบริหารทั่วไป
ซึ่งผู้วิจัยนำมาเป็นพื้นฐานในการพัฒนาระบบงานของโรงเรียนจุฑาทิพย์  โดยใช้วงจรคุณภาพ
PDCA  มาเป็นกรอบแนวคิดในการพัฒนา
