การวิจัยครั้งนี้มีวัตถุประสงค์เพื่อศึกษา เปรียบเทียบวิธีการตัดสินใจการบริหารวิชาการและนำเสนอแนวทางการตัดสินใจบริหารวิชาการของผู้บริหารสถานศึกษาขั้นพื้นฐาน เขตพื้นที่การศึกษาฉะเชิงเทรา  เขต 1 ประชากรที่ใช้ในการวิจัยประกอบด้วย ผู้บริหารสถานศึกษาขั้นพื้นฐาน เขตพื้นที่การศึกษาฉะเชิงเทรา  เขต  1  จำนวนทั้งสิ้น 170  คน  เครื่องมือที่ใช้ในการเก็บรวบรวม  ข้อมูลเป็นแบบสอบถามมาตราส่วนประมาณค่า 5 ระดับจำนวน 12 ข้อสถิติที่ใช้ในการวิเคราะห์  ข้อมูลคือ ค่าร้อยละ  ค่าเฉลี่ย  ค่าเบี่ยงเบนมาตรฐาน  t ? test  และ F - test
ผลการวิจัยพบว่า  
1.  ผู้บริหารสถานศึกษาขั้นพื้นฐาน เขตพื้นที่การศึกษาฉะเชิงเทรา  เขต 1  ส่วนใหญ่เลือกวิธีการตัดสินใจการบริหารวิชาการทั้ง 12 ด้าน  ในวิธีที่ 4  ผู้บริหารปรึกษากับกลุ่มผู้ใต้บังคับบัญชา   แล้วตัดสินใจด้วยตนเอง ส่วนใหญ่เลือกปฏิบัติการบริหารวิชาการที่สอดคล้องกันในระดับสูงได้แก่  การส่งเสริมและสนับสนุนงานวิชาการแก่บุคคล  ครอบครัว  องค์กร  หน่วยงานและสถาบันอื่น     ที่จัดการศึกษา  การนิเทศการศึกษา การพัฒนาระบบการประกันคุณภาพภายในสถานศึกษา       
2. เปรียบเทียบวิธีการตัดสินใจการบริหารวิชาการของผู้บริหารสถานศึกษาขั้นพื้นฐาน      เขตพื้นที่การศึกษาฉะเชิงเทรา  เขต  1  ในด้านเพศ   วุฒิการศึกษา  และขนาดสถานศึกษา  พบว่าวิธี     การตัดสินใจการบริหารวิชาการของผู้บริหารสถานศึกษาขั้นพื้นฐานในแต่ละด้านไม่แตกต่างกัน
3.  นำเสนอแนวทางการดำเนินการบริหารงานวิชาการของผู้บริหารสถานศึกษาขั้นพื้นฐาน  
เขตพื้นที่การศึกษาฉะเชิงเทรา  เขต 1 ในรูปแบบที่เป็นเชิงระบบจากกรอบแนวคิด PDCA   
