การวิจัยครั้งนี้มีวัตถุประสงค์ เพื่อศึกษาความสัมพันธ์แรงจูงใจในการปฏิบัติงานของครูกับประสิทธิผลของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1
           		กลุ่มตัวอย่างคือ  ครูในสถานศึกษาขั้นพื้นฐานที่สอนในโรงเรียนประถมศึกษา 
ในสังกัดสำนักงานเขตพื้นที่การศึกษาชลบุรี เขต 1  จำนวน 320  คน  เครื่องมือที่ใช้ในการวิจัยเป็นแบบสอบถามมาตราส่วนประมาณค่า 5 ระดับ  สถิติที่ใช้ในการวิเคราะห์ข้อมูลประกอบด้วยคะแนนเฉลี่ย  ความเบี่ยงเบนมาตรฐาน  และค่าสัมประสิทธิ์สหสัมพันธ์แบบเพียร์สัน 
	ผลการวิจัยพบว่า
1.	 แรงจูงใจในการปฏิบัติงานของครูในสถานศึกษาขั้นพื้นฐาน  สังกัดสำนักงาน
เขตพื้นที่การศึกษาชลบุรี เขต 1 โดยภาพรวมอยู่ในระดับมาก
2.	ประสิทธิผลของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี 
เขต 1 โดยภาพรวมอยู่ในระดับมาก
3.	ความสัมพันธ์ระหว่างแรงจูงใจในการปฏิบัติงานของครูกับประสิทธิผลของ
สถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี เขต 1  มีความสัมพันธ์เชิงบวก  
ในระดับมาก
