  การวิจัยมีวัตถุประสงค์  เพื่อศึกษาและเปรียบเทียบบทบาทในการส่งเสริมงานวิจัยในชั้นเรียนของผู้บริหารสถานศึกษาขั้นพื้นฐานสังกัดสำนักงานเขตพื้นที่การศึกษาฉะเชิงเทรา เขต  1  จำนวน 4  ด้าน  คือ การวางแผน การจัดองค์การ  การจูงใจ  การควบคุมงาน จำแนกตามตำแหน่งและขนาดสถานศึกษา กลุ่มตัวอย่างได้แก่  ผู้บริหารและครู สังกัดสำนักงานเขตพื้นที่การศึกษาฉะเชิงเทรา เขต 1 จำนวน 449 คน เครื่องมือที่ใช้ในการเก็บรวบรวมข้อมูล เป็นแบบสอบถาม  มาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย                 ค่าเบี่ยงเบนมาตรฐาน การทดสอบค่า t  และ  การวิเคราะห์ความแปรปรวนทางเดียว
	    ผลการวิจัยพบว่า
1.	ความคิดเห็นของผู้บริหารและครูเกี่ยวกับบทบาทในการส่งเสริมงานวิจัยใน        ชั้นเรียนของผู้บริหารสถานศึกษาจำนวน  4  ด้าน ภาพรวมอยู่ในระดับปานกลาง  ผู้บริหารมี             บทบาทมากที่สุด คือ ด้านการจูงใจ รองลงมา คือ ด้านการวางแผน ด้านการจัดองค์การ และ                    ด้านการควบคุมงาน  ตามลำดับ
2.	เปรียบเทียบความคิดเห็นของผู้บริหารและครูเกี่ยวกับบทบาทในการส่งเสริม      งานวิจัยในชั้นเรียนของผู้บริหารสถานศึกษา  จำแนกตามตำแหน่ง โดยรวมและรายด้าน แตกต่างกันอย่างไม่มีนัยสำคัญทางสถิติที่ระดับ .05 ยกเว้นด้านการจูงใจแตกต่างกันอย่างมีนัยสำคัญทางสถิติ      ที่ระดับ .05  ความคิดเห็นของผู้บริหารและครูเกี่ยวกับบทบาทในการส่งเสริมงานวิจัยในชั้นเรียนของผู้บริหารสถานศึกษา จำแนกตามขนาดของสถานศึกษาโดยรวมพบว่า แตกต่างกันอย่างไม่มีนัยสำคัญทางสถิติที่ระดับ .05 ยกเว้น ด้านการวางแผนแตกต่างกันอย่างมีนัยสำคัญทางสถิติที่ระดับ .05                            
