การวิจัยเรื่องนี้ มีวัตถุประสงค์เพื่อศึกษาปัจจัยที่เกี่ยวข้องกับการปฏิบัติงาน ระดับความพึงพอใจ และเพื่อศึกษาความสัมพันธ์ระหว่างปัจจัยที่เกี่ยวข้องต่อความพึงพอใจในการปฏิบัติงานกับความพึงพอใจโดยรวมของครูโรงเรียนเกวลินวิทยา  
	กลุ่มตัวอย่างที่ใช้ในการศึกษา คือ ครูผู้ปฏิบัติการสอนในโรงเรียนเกวลินวิทยา จำนวน 66 คน เครื่องมือที่ใช้ในการรวบรวมข้อมูล คือแบบสอบถามที่ผู้วิจัยสร้างขึ้นเป็นมาตราส่วนประมาณค่า และเครื่องมือที่ใช้ในการสะท้อนผลการปฏิบัติงาน เป็นลักษณะการสนทนากลุ่ม สถิติที่ใช้ในการวิเคราะห์ข้อมูล คือ ค่าร้อยละ ค่าเฉลี่ย ส่วนเบี่ยงเบนมาตรฐาน วิเคราะห์ความสัมพันธ์ระหว่างปัจจัยต่างๆ ที่เกี่ยวข้องต่อความพึงพอใจในการปฏิบัติงาน โดยหาค่าสัมประสิทธิ์สหสัมพันธ์แบบเพียร์สัน (Pearson Product Moment Correlation Coefficient)
	ผลการวิจัยพบว่า ปัจจัยที่เกี่ยวข้องต่อความพึงพอใจในการปฏิบัติงานทั้งปัจจัยจูงใจและปัจจัยค้ำจุนในภาพรวมอยู่ในระดับเห็นด้วยมากทั้งสองปัจจัย ระดับความพึงพอใจของครูผู้ปฏิบัติงานอยู่ในระดับพอใจมาก และความสัมพันธ์ระหว่างปัจจัยที่เกี่ยวข้องกับการปฏิบัติงานต่อความพึงพอใจในการปฏิบัติงานของครู พบว่าปัจจัยที่เกี่ยวข้องกับการปฏิบัติงานมีความสัมพันธ์เชิงบวกกับความพึงพอใจในการปฏิบัติงานของครูโรงเรียนเกวลินวิทยา
