การศึกษาครั้งนี้มีวัตถุประสงค์เพื่อสร้างแบบฝึกทักษะการอ่านออกเสียงคำควบกล้ำสำหรับนักเรียนชั้นประถมศึกษาปีที่ 2  ให้มีประสิทธิภาพตามเกณฑ์  80/80  และเปรียบเทียบ
ผลสัมฤทธิ์ในการออกเสียงควบกล้ำของกลุ่มทดลองก่อนและหลังใช้แบบฝึก และเปรียบเทียบ
ผลสัมฤทธิ์ของกลุ่มทดลองและกลุ่มควบคุม ประชากรที่ใช้ในการศึกษาครั้งนี้คือ นักเรียน
ชั้นประถมศึกษาปีที่ 2 แผนกสองภาษาโรงเรียนคริสต์ธรรมศึกษา เขตวัฒนา กรุงเทพมหานคร 
ในภาคเรียนที่ 2 ปีการศึกษา 2550 จำนวน 90 คน เครื่องมือที่ใช้ในการทดลองประกอบด้วย
แบบทดสอบวัดความสามารถในการอ่านออกเสียงคำควบกล้ำ แผนการจัดการเรียนรู้และ
แบบทดสอบ แบบฝึกทักษะจำนวน 6 แบบฝึก  สถิติที่ใช้ในการวิจัย ได้แก่  ค่าเฉลี่ย  ร้อยละและ
ค่าเบี่ยงเบนมาตรฐาน (t - test)  ผลการวิจัยพบว่า
 	1)  ผลสัมฤทธิ์ในการอ่านออกเสียงคำควบกล้ำของนักเรียนก่อนเรียนและหลังเรียนของนักเรียนแบบฝึกทักษะที่ 1-3  มีประสิทธิภาพที่ 87.13/86.67 และ 90.13/90.00 และ 87.68/92.33 ส่วนแบบฝึกทักษะที่ 4-6  มีประสิทธิภาพที่ 87.20/83.33 และ 90.67/90.00 และ 89.80/89.67 ทั้งนี้ประสิทธิภาพของแบบฝึกทุกฉบับมีค่าสูงกว่าเกณฑ์มาตรฐาน 80/80 	
2)  ผลการเปรียบเทียบของนักเรียนกลุ่มทดลองก่อนและหลัง พบว่า แตกต่างกันอย่างมี
นัยสำคัญทางสถิติที่ระดับ.05 โดยมีคะแนนเฉลี่ยหลังเรียนสูงกว่าก่อนเรียน ( = 21.03 และ 27.95)
 	3)  ผลการเปรียบเทียบของนักเรียนกลุ่มทดลองและกลุ่มควบคุมภายหลังการสอน พบว่า แตกต่างกันอย่างมีนัยสำคัญทางสถิติที่ระดับ .05 โดยกลุ่มทดลองมีค่าเฉลี่ยสูงกว่ากลุ่มควบคุม  ( = 27.97 และ 24.13)
