การวิจัยครั้งนี้มีวัตถุประสงค์เพื่อศึกษาและเปรียบเทียบผลสัมฤทธิ์การฝึกอบรมด้าน
ความปลอดภัยในการทำงานของ บุคลากร  บริษัท เอ็กเซดดี้ ฟริคชั่น แมททีเรียล  จำกัด ก่อนและหลังได้รับการอบรมด้วยชุดฝึกอบรมด้านความปลอดภัยในการทำงาน และศึกษาความพึงพอใจ
ของพนักงานที่มีต่อการฝึกอบรมด้วยชุดฝึกอบรมด้านความปลอดภัยในการทำงาน
	กลุ่มตัวอย่าง ได้แก่ บุคลากรของบริษัท เอ็กเซดดี้ ฟริคชั่น   แมททีเรียล  จำกัด  จำนวน  399  คน ซึ่งได้มาจากการสุ่มแบบชั้นภูมิ (Stratified  Random  Sampling)  เครื่องมือที่ใช้ในการวิจัยได้แก่  ชุดฝึกอบรมด้านความปลอดภัยในการทำงาน  แบบทดสอบวัดผลสัมฤทธิ์ทางการอบรม ด้านความปลอดภัยในการทำงาน และแบบวัดความพึงพอใจ  สถิติที่ใช้ในการวิเคราะห์ข้อมูล ได้แก่ ความถี่ ร้อยละ ค่าเฉลี่ย ความเบี่ยงเบนมาตรฐาน และการทดสอบค่าที  
	ผลการวิจัย พบว่า
	1. ผลสัมฤทธิ์การฝึกอบรมด้านความปลอดภัยในการทำงานของ บุคลากร  บริษัท 
เอ็กเซดดี้  ฟริคชั่น แมททีเรียล  จำกัด  ก่อนได้รับการอบรมด้วยชุดฝึกอบรมด้านความปลอดภัย
ในการทำงาน  มีค่าเฉลี่ยเท่ากับ  10.08  ส่วนเบี่ยงเบนมาตรฐาน  2.01  ส่วนหลังการอบรมพบว่า  
มีค่าเฉลี่ยเท่ากับ  15.56  และส่วนเบี่ยงเบนมาตรฐาน  1.84  
	2.  บุคลากร  บริษัท เอ็กเซดดี้ ฟริคชั่น แมททีเรียล  จำกัด  มีผลสัมฤทธิ์ทางการฝึกอบรมด้านความปลอดภัยในการทำงาน หลังได้รับการอบรมด้วยชุดฝึกอบรมด้านความปลอดภัยในการทำงานสูงกว่าก่อนการอบรม  อย่างมีนัยสำคัญทางสถิติที่ระดับ  .01
	3.  พนักงานบริษัท เอ็กเซดดี้ ฟริคชั่น แมททีเรียล  จำกัด  มีความพึงพอใจต่อการฝึกอบรมด้วยชุดฝึกอบรมด้านความปลอดภัยในการทำงาน โดยรวมอยู่ในระดับมาก 
