	การวิจัยครั้งนี้  เป็นการศึกษาเปรียบเทียบปัญหาการบริหารงานวิชาการของสถานศึกษาขั้นพื้นฐาน  สังกัดสำนักงานเขตพื้นที่การศึกษาชลบุรี  เขต 1 จำแนกตามตำแหน่ง  และขนาดสถานศึกษา กลุ่มตัวอย่างที่ใช้ในการวิจัย  ได้แก่ผู้บริหารสถานศึกษา  จำนวน  78  คน และครูผู้สอน  จำนวน  454  คน รวมกลุ่มตัวอย่าง  532 คน  เครื่องมือที่ใช้ในการเก็บรวบรวมข้อมูลเป็นแบบสอบถามมาตราส่วนประมาณค่า 5 ระดับ สถิติที่ใช้ในการวิเคราะห์ข้อมูล ได้แก่ ค่าร้อยละ ค่าเฉลี่ย ( ) ค่าเบี่ยงเบนมาตรฐาน (S.D.)  การทดสอบค่าที (t-test) และการทดสอบค่าเอฟ (F-test)
	ผลการวิจัยพบว่า
	1.  ปัญหาการบริหารงานวิชาการของสถานศึกษาขั้นพื้นฐาน  สังกัดสำนักงานเขตพื้นที่
การศึกษาชลบุรี เขต  1  ในภาพรวม  6  ด้าน อยู่ในระดับปานกลาง  เมื่อพิจารณาเป็นรายด้านพบว่าอยู่ในระดับปานกลางทุกด้าน  เรียงค่าเฉลี่ยสูงสุด  3  ลำดับ  ได้แก่  ด้านการวิจัยในชั้นเรียน  ด้านหลักสูตรและการบริหารหลักสูตร และ ด้านการจัดการเรียนการสอน  เรียงค่าเฉลี่ยต่ำสุด  3  ลำดับได้แก่  ด้านการวัดผลประเมินผลการศึกษา  ด้านการประกันคุณภาพการศึกษา และ ด้านการนิเทศภายใน
	2.  เปรียบเทียบปัญหาการบริหารงานวิชาการของสถานศึกษาขั้นพื้นฐาน สังกัดสำนักงานเขตพื้นที่การศึกษาชลบุรี เขต 1 จำแนกตามตำแหน่ง โดยรวมและรายด้านไม่แตกต่างกัน ยกเว้นด้านการจัดการเรียนการสอน แตกต่างกันอย่างมีนัยสำคัญทางสถิติที่ระดับ .05
	3.  เปรียบเทียบปัญหาการบริหารงานวิชาการของสถานศึกษาขั้นพื้นฐาน  สังกัดสำนักงาน
เขตพื้นที่การศึกษาชลบุรี  เขต  1  จำแนกตามขนาดสถานศึกษา  โดยรวมและรายด้านแตกต่างกันอย่างไม่มีนัยสำคัญทางสถิติ
