การวิจัยครั้งนี้  มีวัตถุประสงค์เพื่อศึกษาปัญหาและเปรียบเทียบการบริหารงานบุคคลของผู้บริหารในโรงเรียนพระปริยัติธรรม  แผนกสามัญศึกษา กลุ่มที่ 12 จำนวน  6  ด้าน คือ  ด้านการสรรหาบุคลากร   ด้านการพัฒนาบุคลากร   ด้านการจ่ายค่าตอบแทน     ด้านการรวมพลัง    ด้านการธำรงรักษา   ด้านการให้พ้นจากงาน  ประชากรที่ใช้ในการศึกษาครั้งนี้  ได้แก่ ผู้บริหาร จำนวน 11 รูป   ครู  จำนวน 117 รูป/คนในโรงเรียนพระปริยัติธรรม  แผนกสามัญศึกษา  กลุ่มที่ 12 เครื่องมือที่ใช้ในการวิจัยครั้งนี้ เป็นแบบสอบถามมาตราส่วนประมาณค่า  5 ระดับ  จำนวน  72  ข้อ สถิติที่ใช้ในการวิเคราะห์ข้อมูล  ได้แก่  ค่าเฉลี่ย   ค่าเบี่ยงเบนมาตรฐานและค่า t - test
ผลการวิจัยพบว่า  
ปัญหาการบริหารงานบุคคลของผู้บริหารในโรงเรียนพระปริยัติธรรม  แผนกสามัญศึกษา     กลุ่มที่ 12 โดยภาพรวมและรายด้าน  อยู่ในระดับปานกลางทุกด้าน  เรียงค่าเฉลี่ยจากมากไปหาน้อยดังนี้   ด้านการพัฒนาบุคลากร   ด้านการรวมพลัง    ด้านการธำรงรักษา    ด้านการสรรหาบุคลากร    ด้านการจ่ายค่าตอบแทน  และด้านการให้พ้นจากงาน 
การเปรียบเทียบปัญหาการบริหารงานบุคคล จำแนกตามตำแหน่ง พบว่า โดยภาพรวม 6 ด้าน ไม่แตกต่างกัน เมื่อพิจารณาเป็นรายด้าน แตกต่างกัน 1 ด้านคือ ด้านการพัฒนาบุคลากร จำแนกตามประสบการณ์การทำงาน โดยภาพรวม 6 ด้าน แตกต่างกัน เมื่อพิจารณาเป็นรายด้าน ไม่แตกต่างกัน 1 ด้าน  คือ ด้านการให้พ้นจากงาน 	
