การวิจัยเรื่องการบริหารความขัดแย้งในการปฏิบัติงานของผู้บริหารสถานศึกษาขั้นพื้นฐานสังกัดสำนักงานเขตพื้นที่การศึกษาสมุทรปราการ เขต 1 ครั้งนี้มีวัตถุประสงค์ที่เพื่อศึกษา เรื่องการบริหารความขัดแย้งของผู้บริหารสถานศึกษาขั้นพื้นฐาน  ประชากรที่ใช้ในการวิจัย  คือ  ผู้บริหารสถานศึกษา  จำนวน  210  คน จากสถานศึกษา  87  แห่ง สังกัดสำนักงานเขตพื้นที่การศึกษาสมุทรปราการ เขต  1 ภาคเรียนที่  2  ปีการศึกษา 2546  
                	ผลการวิจัยสรุปได้ดังนี้
	1.  ผู้ตอบแบบสอบถามส่วนใหญ่เป็นผู้บริหารที่มีประสบการณ์ในการบริหารตั้งแต่  10  ปีขึ้นไป  มีร้อยละ  77.9  ส่วนผู้บริหารที่มีประสบการณ์ในตำแหน่งบริหารต่ำกว่า  10  ปี  ร้อยละ  22.1 และปฏิบัติงานในสถานศึกษาขนาดกลาง  ร้อยละ 47.1 ผู้บริหารสถานศึกษาขนาดใหญ่  ร้อยละ 33.9 และผู้บริหารสถานศึกษาขนาดเล็ก ร้อยละ 19.0 
	2.  ผลจากการศึกษาวิธีบริหารความขัดแย้งของผู้บริหารสถานศึกษา  ในภาพรวมอยู่ในระดับปานกลาง  เมื่อพิจารณารายด้านพบว่าผู้บริหารสถานศึกษาใช้วิธีบริหารความขัดแย้งแบบประนีประนอมมากที่สุด  รองลงมาใช้วิธีไกล่เกลี่ย  เผชิญหน้า  หลีกเลี่ยง  และใช้วิธีบังคับเป็นอันดับสุดท้าย  และปัญหาความขัดแย้งจากการปฏิบัติงานด้านงบประมาณมากที่สุด  รองลงมาคือมีปัญหาด้านวิชาการ   การบริหารงานบุคคลและบริหารทั่วไป  
