การวิจัยครั้งนี้มีวัตถุประสงค์  เพื่อพัฒนาชุดการเรียนคณิตศาสตร์ที่ใช้เทคนิค   TAI
 ของนักเรียนชั้นมัธยมศึกษาปีที่ 4   เรื่อง  ภาคตัดกรวย  และศึกษาผลสัมฤทธิ์ทางการเรียน   และความสนใจในการเรียนวิชาคณิตศาสตร์  ของนักเรียนชั้นมัธยมศึกษาปีที่ 4  ก่อนการใช้และหลังการใช้ชุดการเรียนคณิตศาสตร์ที่ใช้เทคนิค TAI
		กลุ่มตัวอย่างเป็นนักเรียนชั้นมัธยมศึกษาปีที่   4       โรงเรียนเบญจมราชรังสฤษฎิ์  2  อำเภอเมือง  จังหวัดฉะเชิงเทรา  ที่กำลังศึกษาในภาคเรียนที่ 2  ปีการศึกษา  2547 ที่ได้มาจากการสุ่มอย่างง่าย  โดยวิธีจับสลากมา 1 ห้อง จากทั้งหมด 3 ห้อง  จำนวน 27 คน  ได้รับการสอนโดยใช้ชุดการเรียนคณิตศาสตร์ที่ใช้เทคนิค TAI เรื่อง ภาคตัดกรวย จำนวน 24 คาบ ๆ ละ 50 นาที   การวิจัยครั้งนี้เป็นการวิจัยแบบ   One?Group Pretest ? Posttest  Design     และวิเคราะห์ข้อมูลโดยการทดสอบค่าสถิติ  t ? test  Dependent
	ผลการวิจัยพบว่า
	1.  ชุดการเรียนคณิตศาสตร์ที่ใช้เทคนิค   TAI  ของนักเรียนชั้นมัธยมศึกษาปีที่  4 
 เรื่อง ภาคตัดกรวย มีประสิทธิภาพตามเกณฑ์  80/80
2.  ผลสัมฤทธิ์ทางการเรียนวิชาคณิตศาสตร์ของนักเรียน        หลังการสอนโดยใช้ 
ชุดการเรียนคณิตศาสตร์ที่ใช้เทคนิค TAI สูงกว่าก่อนได้รับการสอน  อย่างมีนัยสำคัญทางสถิติที่ระดับ .05	

	3.  ความสนใจในการเรียนวิชาคณิตศาสตร์ของนักเรียน             หลังการสอนโดยใช้  ชุดการเรียนคณิตศาสตร์ที่ใช้เทคนิค TAI  สูงกว่าก่อนได้รับการสอน  อย่างมีนัยสำคัญทางสถิติที่ระดับ .05
